+++
title = 'Ορισμένοι το παίρνουν σοβαρά - Daimler-Benz AG'
date = '1998-01-01T00:00:00Z'
description = ''
author = 'Παναγιώτης Βρυώνης'
issue = ['Magaz 02']
issue_weight = 3
+++
----------------------------------------------------------------------------------------------------------------------------------------------------------------

*Πολλές μεγάλες επιχειρήσεις και οργανισμοί ανά τον κόσμο χρησιμοποιούν το Linux. Αυτό τον μήνα παρουσιάζουμε την Daimler-Benz.*

----------------------------------------------------------------------------------------------------------------------------------------------------------------

Αυτό τον μήνα θα δούμε πώς η Daimler-Benz AG (η γνωστή μας Mercedes), χρησιμοποιεί το Linux. Στο e-mail που του έστειλα, ο Reinhold Schoeb απάντησε σχεδόν
αμέσως, με τον ενθουσιασμό που χαρακτηρίζει την κοινότητα του Linux.

Η ανταλλαγή e-mail κατέληξε τελικά με μία μικρή συνέντευξη που σας παραθέτω:

*MAGAZ:Γράφω ένα άρθρο για το πρώτο τεύχος (τελικά για το δεύτερο\...) ενός ελληνικού περιοδικού για το Linux, που θα ονομάζεται MAGAZ. Θα γράφω μία στήλη που
θα λέγεται \"Το Linux στον πραγματικό κόσμο\" (έγινε \"Ορισμένοι το παίρνουν σοβαρά\").*

R: Ωραία! Είμαι αναγνώστης των αμερικάνικων και γερμανικών περιοδικών για το Linux από τα πρώτα τους τεύχη.

*MAGAZ: Έμαθα από το LINUX-BIZ ότι η Mercedes-Benz AG χρησιμοποιεί Linux. Θα εκτιμούσα πάρα πολύ αν θα μπορούσατε να απαντήσετε σε μερικές ερωτήσεις σχετικά με
τον τρόπο που η εταιρεία σας χρησιμοποιεί το λειτουργικό αυτό.*

R: Βεβαίως. Αλλά πρώτα θα πρέπει να σου πω ότι η Mercedes-Benz ονομάζεται πλέον Daimler-Benz. Μόνο τα αυτοκίνητά μας έχουν τώρα πια το όνομα Mercedes.

*MAGAZ: Πόσα \"κουτιά\" με Linux έχετε;*

R: Επειδή η Daimler-Benz έχει περισσότερους από 300.000 υπαλλήλους κάτι τέτοιο είναι δύσκολο να σου το απαντήσω. Γνωρίζω για περίπου 50 συστήματα με Linux. Στην
ομάδα μου έχουμε περίπου 15.

*MAGAZ: Αντικατέστησαν συστήματα που έτρεχαν κάποιο άλλο λειτουργικό;*

R: Ναι, στην δικιά μου ομάδα πήγαμε από συστήματα Windows σε workstations της Sun με Solaris και όλο και περισσότερο σε PCs με Linux.

*MAGAZ: Γιατί;*

R: Ο λόγος ήταν οτι δεν είμασταν ικανοποιημένοι από την σταθερότητα των Windows.

*MAGAZ: Σε ποιά τμήματα της εταιρείας χρησιμοποιείτε Linux;*

R: Στα τμήματα έρευνας και ανάπτυξης.

*MAGAZ: Τί είδους προγράμματα χρησιμοποιείτε με το Linux;*

R: Τα πάντα, αλλά κυρίως Matlab/Simulink για γρήγορη ανάπτυξη πρωτοτύπων (rapid prototyping) και από την άλλη πλευρά το StarOffice στην θέση του Microsoft
Office.

*MAGAZ: Ποιά είναι η γενική εντύπωση που έχετε για το Linux; Είστε ικανοποιημένοι;*

R: Είμαστε πολύ ικανοποιημένοι. Το Linux είναι σταθερό σαν το Solaris, πολύ φθηνότερο και μπορεί κανείς να βρει κάθε είδος προγράμματος.

*MAGAZ: Δηλαδή σκοπεύετε να χρησιμοποιήσετε περισσότερα συστήματα Linux στο μέλλον;*

R: Ναι, νομίζουμε πως μπορούμε να αντικαταστήσουμε όλους τους σταθμούς εργασίας της Sun με συστήματα Linux στο μέλλον. Ο μόνος τομέας που δεν χρησιμοποιούμε
Linux είναι για τα συστήματα πραγματικού χρόνου (real time systems). Εκεί χρησιμοποιούμε το LynxOS, ένα εμπορικό real time Unix. Ο λόγος είναι ότι λόγω του
υπόλοιπου περιβάλλοντος στα αυτοκίνητα δοκιμών δεν μπορούμε να χρησιμοποιήσουμε επεξεργαστές Intel (χρησιμοποιούμε Motorola PowerPC).

*MAGAZ: Σας ευχαριστώ.*

R: Ελπίζω να βοήθησα. Καλή τύχη με το περιοδικό σας.
