+++
title = 'Μια παρουσίαση του IceWM'
date = '2001-06-01T00:00:00Z'
description = ''
author = 'Nick Apostolakis(mailto:nickapos@agriroot.aua.gr)'
issue = ['Magaz 31']
issue_weight = 3
+++

----------------------------------------------------------------------------------------------------------------------------------------------------------------

*IceWm, a lightweight windowmanager*

----------------------------------------------------------------------------------------------------------------------------------------------------------------

**1. Γενικά**
-------------------------------------

-   [1.1 DISCLAIMER](#ss1.1)
-   [1.2 Τι είναι ο IceWM](#ss1.2)
-   [1.3 Χαρακτηριστικά του IceWM](#ss1.3)

**2. Compilation και αρχικές ρυθμίσεις του IceWM**
--------------------------------------------------------------------------

-   [2.1 Compilation](#ss2.1)
-   [2.2 Starting IceWM](#ss2.2)


### [1. Γενικά]{#s1}

### [1.1 DISCLAIMER]{#ss1.1}

Δεν φέρω καμία ευθύνη εάν η εφαρμογή των παρακάτω προκαλέσει οποιουδήποτε είδους ζημία στο μηχάνημα σας ή στα δεδομένα σας.

### [1.2 Τι είναι ο IceWM]{#ss1.2}

Ο **IceWM** είναι ένας Window Manager σχεδιασμένος έτσι ώστε να είναι μικρός, γρήγορος και να έχει οικεία εμφάνιση. Αρχικά σχεδιάστηκε ώστε να μοιάζει με το
Motif το OS/2, τα Windows 95 αν και αφού υποστηρίζει themes η εμφάνιση του μπορεί να αλλάζει. Όπως τα παραπάνω συστήματα ο **IceWM** έχει taskbar και το
αντίστοιχο του Start menu των Windows 95 όπως φαίνεται και στο Screenshot.

Ο **IceWM** δεν έχει σχεδιαστεί ώστε να είναι πάρα πολύ παραμετροποιήσιμος όπως ο fvwm. Τα αρχεία μέσα απο τα οποία γίνεται η παραμετροποίηση του **IceWM**
είναι αρχεία κειμένου με παρα πολύ απλή σύνταξη το οποία μπορούμε να τα αλλάξουμε εντελώς χειροκίνητα με τον αγαπημένο μας editor ή να χρησιμοποιήσουμε ένα απο
τα γραφικά εργαλεία όπως είναι το iceMC.

### [1.3 Χαρακτηριστικά του IceWM]{#ss1.3}

Ο **IceWM** αν και δεν είναι τόσο παραμετροποιήσιμος όσο ο fvwm παραμετροποιείται σε σχετικά μεγάλο βαθμό με μεγάλη ευκολία. Επίσης αν και δεν έχει
χαρακτηριστικά των μεγάλων window managment systems (**KDE, Gnome**) όπως ήχους ανα event, μεγάλο integration μεταξύ των εφαρμογών του κτλ, δεν έχει και τα
σοβαρά τους μειονεκτήματα όπως μεγάλες απαιτήσεις σε μνήμη και χώρο, δυσκολία στο compilation απο source λόγω πολλών προαπαιτούμενων βιβλιοθηκών κα.

Η υποστήριξη που έχει για themes, multiple workspaces, έλεγχο των πάντων (σχεδόν) απο το ποντίκι αλλά και απο το πληκτρολόγιο με τους κατάλληλους συνδυασμούς
πλήκτρων και η σταθερότητα του τον κάνουν ιδανική λύση για συστήματα με λίγους ή πολλούς πόρους και για όποιους τους ενδιαφέρει περισσότερο η παραγωγικότητα,
απο τον αν το πέρασμα απο την μια στην άλλη εφαρμογή συνοδέυεται και απο τον κατάλληλο ήχο ή αν ο terminal emulator που χρησιμοποιούν είναι διάφανος. Βέβαια εδώ
πρέπει να προσθέσω ότι ο **IceWM** ανήκει στους **GNOME compliant window managers** οπότε αν κάποιος έχει και GNOME μπορεί να έχει ένα συνδυασμό των
χαρακτηριστικών των δύο συστημάτων.


### [2. Compilation και αρχικές ρυθμίσεις του IceWM]{#s2}

### [2.1 Compilation]{#ss2.1}

Για να κάνουμε compile τον **IceWM** χρειαζόμαστε κάποιες βιβλιοθήκες γραφικών οι οποίες έχουν χρησιμοποιηθεί για την συγγραφή του. Αυτές οι βιβλιοθήκες είναι η
`gtk/glib` και `libXpm ή                               ImLib`. Ο **IceWM** είναι γραμμένος σε C++ οπότε θα χρειαστούμε τον `g++` και το `make` της `GNU`. Η
διαδικασία του compilation είναι η ίδια με όσα προγράμματα χρησιμοποιούν το `automake` πακέτο της `GNU` δηλαδή τρέχουμε πρώτα το `configure script` το οποίο
προσπαθεί να ανιχνεύσει τι σύστημα έχουμε και να φτιάξει τα Makefiles. Αφού δημιουργηθούν τα Makefiles τρέχουμε make και make install για να δημιουργηθεί και να
εγκατασταθεί ο **IceWM** στο σύστημα μας (το τελευταίο πρέπει να το τρέξουμε σαν **root**).

### [2.2 Starting IceWM]{#ss2.2}

Η επίσημη τεκμηρίωση υποστηρίζει ότι για να ξεκινήσουμε τον **IceWM** θα πρέπει να χρησιμοποιήσουμε το αρχείο `.Xclients` και εκεί μέσα να τοποθετήσουμε τις
κατάλληλες ρυθμίσεις ώστε να ξεκινάει ο **IceWM**. Επίσης δίνει και ένα δείγμα του αρχείου αυτού το οποίο παραθέτω παρακάτω:

----------------------------------------------------------------------------------------------------------------------------------------------------------------

    *# run profile to set $PATH and other env vars correctly

    *$HOME/.bash_profile


    * # setup background

    *xsetroot -solid '#056'

    *# setup mouse acceleration

    *xset m 7 2

    *# run initial programs

    *xterm&

    *# start icewm, and run xterm if it crashes (just to be safe)

    *exec  icewm || exec  xterm -fg  red

----------------------------------------------------------------------------------------------------------------------------------------------------------------

Έδω το αρχείο αυτό θέτει κάποιες μεταβλητές περιβάλλοντος και ξεκινάει κάποια προγράμματα αφού ξεκινήσει ο **IceWM** ή ξεκινάει ένα xterm εάν κάτι δεν πάει
καλά. Αφού όλα πάνε καλά μπορούμε να ξεκινήσουμε τον **IceWM** και να αρχίσουμε να τον ρυθμίζουμε σύμφωνα με τις προτιμήσεις μας.
