+++
title = 'Editorial'
date = '2000-03-01T00:00:00Z'
description = ''
author = 'Μιχάλης Καμπριάνης(mailto:kabrianis@hellug.gr)'
issue = ['Magaz 22']
issue_weight = 1
+++
----------------------------------------------------------------------------------------------------------------------------------------------------------------

*Καλώς ορίσατε στο **Magaz**\...*

----------------------------------------------------------------------------------------------------------------------------------------------------------------

Κανονικά αυτό το τεύχος θα έπρεπε να είναι \"διπλό\" μια και τεύχος Φεβρουαρίου δεν βγήκε. Τελικά μάλλον πρέπει να δημιουργηθεί σενάριο failover για περιπτώσεις
όπως αυτή, που από τέλος Ιανουαρίου μέχρι μέσα Φεβρουαρίου αδυνατούσα να ασχοληθώ με οτιδήποτε.

Στο προηγούμενο τεύχος, υπήρχε ένα άρθρο σχετικά με τους γιδοβοσκούς του Ιντερνέτ, άρθρο το οποίο δεν γέννησε τις αντιδράσεις που περίμενα, είχε όμως ως
αποτέλεσμα κάποιοι άνθρωποι να επικοινωνήσουν μαζί μου για να πάρουν συγκεκριμένες οδηγίες. Προφανώς τους παρέπεμψα στα RFCs μια που δεν είναι δουλειά μου να
δίνω τέτοιες οδηγίες\....

Το ότι κάποιος όμως, ενδιαφέρθηκε να διορθώσει τις σελίδες του, και να μάθει παραπάνω πράγματα, για μένα είναι σημαντικό.

Σε αυτό το τεύχος έχουμε ένα πολύ όμορφο άρθρο για το VI, από τον φίλο Σεραφείμ Ζανικόλα. Πραγματικά invaluable για τους αρχαρίους του vi, και πολύ χρήσιμο για
όσους το ξέρουν σε κάποιο μέσο επίπεδο.

Έχουμε και το άρθρο του Μάνου Καραγιώργου που ασχολείται με το swapping (και λίγο με το paging). Πραγματικά χρήσιμο, για να ρυθμίσετε τα swap files και devices
σας για να είναι αποδοτική η εργασία του συστήματός σας.

Ο Πολύβιος Πρατικάκης καταπιάνεται με το θέμα της ελευθερίας του Internet, και τους κινδύνους που αυτή θέτει, συγκρίνοντας τη σημερινή κατάσταση, με αυτήν που
περιέγραψε ο Όργουελ στο βιβλίο του 1984.

Τέλος, ο The Reverant μας εξηγεί πόσο παραμετροποιήσιμος είναι ο FVWM2, ένας window manager με ιστορία στο Linux, και μας οδηγεί σε απλές (και όχι τόσο απλές)
αλλαγές στο configuration file του.

Οι πιο παρατηρητικοί από εσάς θα προσέξουν νέα ονόματα σε αυτό το τεύχος. Μόνο νέα ονόματα, γεγονός το οποίο ενισχύει για μία ακόμα φορά τις προσπάθειες της
συντακτικής ομάδας του Magaz να γίνει το περιοδικό ένας χώρος έκφρασης και brainstorming της ελληνικής linux κοινότητας, και όχι ένας χώρος μονολόγων των
ολίγων.

Καλή ανάγνωση\...
