+++
title = 'Editorial'
date = '2000-04-01T00:00:00Z'
description = ''
author = 'Μιχάλης Καμπριάνης(mailto:kabrianis@hellug.gr)'
issue = ['Magaz 23']
issue_weight = 1
+++
----------------------------------------------------------------------------------------------------------------------------------------------------------------

*Καλώς ορίσατε στο **Magaz**\...*

----------------------------------------------------------------------------------------------------------------------------------------------------------------

Τεύχος προεκλογικό (ψηφίστε μας :-) αυτό, λόγω ημερομηνίας βέβαια και όχι λόγω ύλης. Για να πω την αλήθεια, εγω θα ψήφιζα ΔΑΓΚΩΤΟ αυτόν που θα μου έλεγε ότι θα
ακολουθούσε το παράδειγμα του Μεξικού, να γεμίσει τα σχολεία ΜΟΝΟ με Linux και να σταθεί σαν επίσημο κράτος πίσω από το Linux. Αλλά τέλος πάντων, αυτό δεν είναι
επί του παρόντος.

Όπως είπαμε στο τεύχος 20, προσπαθούμε να επικεντρωθούμε σε τεχνικά θέματα, λίγο πιο advanced από το \"Πως βάζω ελληνικά στο Linux\" όχι επειδή το δεύτερο δεν
μας απασχολεί, αλλά επειδή έχει απαντηθεί και αναλυθεί τόσες πολλές φορές που πλέον καταντάει γελοίο. Βέβαια, το να αρχίσει το Magaz να έχει πιο advanced
θέματα, εξαρτάται αποκλειστικά και μόνο από τους αρθρογράφους του. Και αυτή τη φορά, οι αρθρογράφοι μας έκαναν τη χάρη να μας βοηθήσουν.

Έχουμε λοιπόν, [μία παρουσίαση της xbasic](02_xbasic.html) από τον Κώστα Τσακάλογλου σε αυτό το τεύχος, μία πρώτη προσέγγιση στον [προγραμματισμό με
gawk](03_gawk1.html) από τον DJ-Art, μία ελαφριά και επιφανειακή προσέγγιση της [χρήσης του Perl DBI](04_perldbi.html) και τεχνικές οδηγίες για την [εγκατάσταση
του apache με SSL και jserv](05_apachejserv.html) από τον Κώστα Γεωργακόπουλο.

Η [δημοσκόπηση αυτού του μήνα](http://magaz.hellug.gr/cgi-bin/poll23.cgi) καταπιάνεται με την αγαπημένη σας γλώσσα (αν προγραμματίζετε, ή αν θα προγραμματίζατε,
ποια θα προτιμούσατε να μάθετε).

Καλή ανάγνωση\...
