+++
title = 'Editorial'
date = '1999-12-01T00:00:00Z'
description = ''
author = 'Μιχάλης Καμπριάνης(mailto:kabrianis@hellug.gr)'
issue = ['Magaz 20']
issue_weight = 1
+++
----------------------------------------------------------------------------------------------------------------------------------------------------------------

*Καλώς ορίσατε στο **Magaz** Δεκεμβρίου \...*

----------------------------------------------------------------------------------------------------------------------------------------------------------------

Φτάσαμε αισίως στο 20ο τεύχος, τελευταίο του 1999, και τελευταίο του δεύτερου έτους λειτουργίας του Magaz. Δεν θα πέσω στην παγίδα να πω τελευταίο της
χιλιετηρίδας (εξάλλου όπως όλοι ξέρουν, η χιλιετηρίδα ΔΕΝ τελειώνει το 1999 αλλά το 2000).

Εμείς περάσαμε και αυτόν τον χρόνο καλά και ελπίζουμε και εσείς μαζί μας. Την αναδρομή του 1999 θα την κάνουμε τώρα και όχι στο επόμενο τεύχος (21ο) γιατί λόγω
της αλλαγής έτους (το γνωστό πρόβλημα με την ημερομηνία στους υπολογιστές) και επειδή οι πιο πολλοί από εμάς δουλεύουμε σε σχετικές με υπολογιστές δουλειές, δεν
ξέρουμε πότε και πόσα θα μπορέσουμε να γράψουμε για το επόμενο έτος.

Σχετική με το πρόβλημα που αντιμετωπίζουν οι υπολογιστές με την αλλαγή του έτους, είναι και η δημοσκόπηση αυτού του μήνα.

To έτος αυτό λοιπόν κλείνει με 10 (προφανώς) τεύχη, 6 editorials, και 41 άρθρα. Επίσης, ερωτήθηκαν (και απαντήθηκαν) 205 ερωτήσεις στα πρώτα 6 τεύχη, πράγμα το
οποίο συνιστά abuse/misuse των διαθέσιμων resources και όχι use. Να υπενθυμίσω ότι όλο το 1998 (8 τεύχη με ερωτ-απαντήσεις) είχαμε 94 ερωτήσεις και 52 άρθρα. Ο
υπερδιπλασιασμός των ερωτήσεων επηρρέασε σαφέστατα τον διαθέσιμο χρόνο που είχαμε για άρθρα, και εφόσον οι ερωτήσεις επαναλαμβάνονταν ξανά και ξανά, εμείς
αποφασίσαμε να τις σταματήσουμε.

Μόλις σταμάτησαν λοιπόν οι ερωτήσεις, σταθεροποιηθήκαμε κι εμείς με την ησυχία μας στα 4 άρθρα το μήνα (συν ένα editorial) και βρήκαμε επιτέλους χρόνο να
ασχοληθούμε με το layout του περιοδικού, σύστημα δημοσκοπήσεων, δυνατότητα searching στα παλαιότερα τεύχη /ερωτήσεις του Magaz και πολλά άλλα features.

Συνολικά στον χρόνο που πέρασε φιλοξενήσαμε άρθρα από 16 άτομα, ενώ με τη βοήθεια άλλων 2 φίλων μεταφράσαμε τρία πολύ ενδιαφέροντα άρθρα που παρουσιάστηκαν στο
εξωτερικό.

Το Magaz αρχίζει να προσανατολίζεται προς τον πιο advanced χρήστη από ότι παλαιότερα, χωρίς βέβαια αυτό να σημαίνει ότι ξεχνάμε και τους νέους. Το γεγονός όμως
ότι αυτοί δεν κοιτάνε τα archives θα μας κάνει μάλλον να τους ξεχάσουμε. Ο καθένας επιλέγει την μοίρα του, και για να βοηθηθείς πρέπει πρώτα να βοηθήσεις τον
εαυτό σου ο ίδιος.

Σε αυτό το τεύχος έχουμε το πρώτο παιχνίδι που παρουσιάζεται στο Magaz, το [Civilization: Call to power](05_civ.html), μία [παρουσίαση του Basilisk II -
emulator για Macintosh](02_basilisk.html), μία [επεξήγηση του xinit](03_xinit.html) και ένα πρώτο μέρος για [προγραμματισμό σε GTK](04_gtk.html) που ξεκινάει
ένα αφιέρωμα του περιοδικού στον προγραμματισμό.

Να υπενθυμίσω ότι προγραμματιστικά θέματα έχουμε παρουσιάσει και στο παρελθόν με και με την πρώτη εισαγωγή , αλλά και παλιότερα με τις οδηγίες για
bash-scripting. Απλά τώρα θα δώσουμε ιδιαίτερη σημασία σε αυτό το θέμα, εφόσον το βρίσκουμε πολύ ενδιαφέρον και έχουμε ήδη προγραμματίσει αρθράκια για την perl

Τα άρθρα - προτάσεις του Magaz υπάρχουν και μεταβάλλονται τεύχος με το τεύχος, καθώς άλλα άρθρα \"καπαρώνονται\" και άλλα προσφέρονται.

-   Κατηγορία Howto
    -   Callback στο Linux
    -   Προγραμματισμός σε QT
    -   Infrared communication
    -   SGML και LINUXDOC tutorial
-   Κατηγορία αναλύσεις
    -   Linux και POSIX
    -   Το Linux σαν router
-   Κατηγορία παρουσιάσεις
    -   Παρουσίαση του Koffice
    -   Παρουσιάσεις νέων Distributions
-   Κατηγορία updates παλαιότερων άρθρων
    -   Update για Samba v2 και kernel 2.2
    -   Update για IP Masq σε kernel 2.2 και ipchains

Σας ευχόμαστε καλή ανάγνωση, καλά Χριστούγεννα και καλή χρονιά.
