+++
title = 'Αλληλογραφία'
date = '1999-04-01T00:00:00Z'
description = ''
author = '<magaz@hellug.gr>'
issue = ['Magaz 14']
issue_weight = 6
+++

----------------------------------------------------------------------------------------------------------------------------------------------------------------

----------------------------------------------------------------------------------------------------------------------------------------------------------------

Παρακαλούμε ακολουθήστε τους κάτωθι κανόνες:

α) Να βάζετε ένα θέμα σχετικό με την ερώτηση στο mail σας. Ένα θέμα της μορφής \"Ερώτηση περί Linux\" δεν βοηθάει ιδιαίτερα.\
β) Να ρίχνετε και καμμιά ματιά στα περασμένα τεύχη, και εννοώ και τη στήλη της αλληλογραφίας, αλλά και τα άρθρα. Ίσως κάποιες ερωτήσεις να απαντιούνται από
εκεί.\
Επίσης, παρακαλούμε γράφετε στα ελληνικά. Αν το outlook σας δεν βλέπει ελληνικά, βάλτε linux :-)\
γ) Απαντήσεις οι οποίες δεν έχουν απαντηθεί, σημαίνει ότι μάλλον δεν ξέρουμε την απάντηση. Ερωτήσεις οι οποίες έρχονται με mail, είναι ΠΟΛΥ ΔΥΣΚΟΛΟ να
απαντηθούν. Προτιμήστε την φόρμα.

**1. ΕΤΟΣ 2000**
------------------------------------------

**2. Αρχάριος**
-----------------------------------------

**3. Αρχάριο Linux**
----------------------------------------------

**4. CD LINUX**
-----------------------------------------

**5. ppp-on**
---------------------------------------

**6. REDHAT 5.2**
-------------------------------------------

**7. Μπέρδεμα**
-----------------------------------------

**8. Αρχάριος LINUX**
-----------------------------------------------

**9. Αρχάριος LINUX**
-----------------------------------------------

**10. Linux**
-----------------------------------------

**11. Issue 11**
--------------------------------------------

**12. LINUX**
-----------------------------------------

**13. RED HAT 5.1 και CDROM Πρόβλημα**
------------------------------------------------------------------

**14. προβλήματα με τον kernel**
------------------------------------------------------------

**15. ΡΑΜ ΜΕΓΑΛΗ ΚΑΙ ΛΙΝΟΥΞ**
---------------------------------------------------------

**16. Wordstar 5.0**
------------------------------------------------

**17. compile**
-------------------------------------------

**18. compile**
-------------------------------------------

**19. elinika?**
--------------------------------------------

**20. ρυθμίσεις**
---------------------------------------------

**21. xisp**
----------------------------------------

**22. ΠΕΡΙ MODEM**
----------------------------------------------

**23. Crasharisma tou XServer**
-----------------------------------------------------------

**24. Κάρτα ήχου**
----------------------------------------------

**25. Partition a disk with Linux**
---------------------------------------------------------------

**26. remove file**
-----------------------------------------------

**27. natscape for linux**
------------------------------------------------------

**28. x-isp**
-----------------------------------------

**29. Ελληνικά στην Oracle**
--------------------------------------------------------

**30. linux vs PII(INTEL)**
-------------------------------------------------------

**31. Ελληνικά στον εκτυπωτή**
----------------------------------------------------------

**32. MOTD**
----------------------------------------


### [1. ΕΤΟΣ 2000]{#s1}

Από : [ΚΑΤΙΜΕΡΤΖΗΣ ΜΑΚΗΣ](mailto:admin@veterin.gr)

Απάντηση : [Μιχάλης Καμπριάνης](mailto:kabrianis@hellug.gr)

Απάντηση : [Ευριπίδης Παπακώστας](mailto:evris@hellug.gr)

Ποιά από τις διάφορες παραλλαγές του Linux έχει λύσει το bug του 2000, και ποιά έκδοση; Ευχαριστώ.

***MK:** Καμμία distribution του Linux δεν έχει πρόβλημα με το bug του 2000. Συγκεκριμένα προγράμματα μπορεί να έχουν, αλλά αυτά είναι ασχέτως distribution. Για
περισσότερες πληροφορίες, μπορείς να δεις το <http://www.linux.org/help/beginner/year2000.html>*

***ΕΠ:** Τι bug έχει το 2000; Πως μπορεί ένα PC να αλλάξει τον χωροχρόνο;*


### [2. Αρχάριος]{#s2}

Από : [Νίκος Σούλας](mailto:spady@compulink.gr)

Απάντηση : [Μιχάλης Καμπριάνης](mailto:kabrianis@hellug.gr)

Πως τρέχει ένα πρόγραμμα, παιχνίδι στο Linux; Ποιά είναι η εντολή; Πως κάνω install σε ένα πακέτο ή ένα παιχνίδι; Με την εντολή mount μόνο μπορείς να δεις τα
περίεχόμενα ενός cd και του floppy; Ποιά είναι τα εκτελέσιμα αρχεία στο Linux; Εχω το red hat 5.2 και είμαι εντελώς νέος με το unix, επίσης βαρέθηκα τα windows
και θέλω να ξεφύγω. Please help. Ευχαριστώ.

*Φίλε Νίκο. Τα executables έχουν το execute bit ορισμένο. Για να κάνεις install θα πρέπει να χρησιμοποιήσεις το rpm (man rpm) για πακέτα τα οποία έρχονται σε
rpm μορφή, ή τις οδηγίες που έχει κάθε πακέτο αν αυτό έρχεται σε tar.gz μορφή. Και τέλος, για να δεις ένα cd ή ένα floppy πρέπει να το κάνεις mount. Αν και
φαντάζομαι ότι τα παραπάνω σου φαίνονται παράξενα, είμαι σίγουρος ότι αν διαβάσεις λίγο θα τα καταφέρεις να βρεις άκρη.*


### [3. Αρχάριο Linux]{#s3}

Από : [Nikos Soulas](mailto:spady@compulink.gr)

Απάντηση : [Μιχάλης Καμπριάνης](mailto:kabrianis@hellug.gr)

Αν και το mount το κατάλαβα και κατάφερα να δω το cd μου δεν κατάφερα ακόμη να τρέξω ένα πρόγραμμα από την κονσόλα Π.χ. έχω ένα παιχνίδι που λέγεται monop, ποια
είναι η εντολή να το τρέξω ; \`Οταν κάνω man monop στο synopsis το μόνο που μου λέει είναι να γράψω monop για να τρέξει το πρόγραμμα !!!!!!! Τι να κάνω ; Ακόμη
αν μπορείς πες μου γιατί όταν μπαίνω σαν user με δικό μου login και όχι του root δεν κάνει shutdown και αναγκάζομαι να πατάω alt+ctrl+del ; Θα με βοηθούσες πολύ
αν με απαντούσες . Και ευχαριστώ πολύ που με απάντησες . \`Ολα για το LINUX.

*Να υποθέσω ότι δεν του είπες monop, έτσι; Όπως λέει, η εντολή για να τρέξει είναι η monop (καλό είναι να βάλεις το πλήρες path, γιατί μπορεί να μην είναι στο
path σου). Επί τη ευκαιρία, που το βρήκες το monop? Shutdown δεν κάνει, γιατί ο απλός χρήστης δεν έχει δικαίωμα να κάνει shutdown. Πρέπει να γίνεις root (με την
εντολή su) και σαν root πλέον να του δώσεις shutdown.*


### [4. CD LINUX]{#s4}

Από : [Σωτηρίου Δημήτρης](mailto:cricket@ath.forthnet.gr)

Απάντηση : [Μιχάλης Καμπριάνης](mailto:kabrianis@hellug.gr)

Με ποιόν τρόπο μπορώ να προμηθευτώ το CD του LINUX στην Αθήνα\...\
Ευχαριστώ

*Βιβλιοπωλείο Παπασωτηρίου και βιβλιοπωλείο Κλειδάριθμος, στην οδό Στουρνάρη. Εταιρεία [Step](http://www.step.gr) στον Πειραιά*


### [5. ppp-on]{#s5}

Από : [Georgiadis Petio](mailto:petio@mail.otenet.gr)

Απάντηση : [Μιχάλης Καμπριάνης](mailto:kabrianis@hellug.gr)

Γεια σας. \`Εχω ένα πρόβλημα να συνδεθώ στο Internet μέσω του ppp-on. Μόλις συμπληρώσω τα στοιχεία μου και πάω να το ξεκινήσω μου βγάζει του εξής μήνυμα:
\"Sorry - This system lacks ppp kernel support\". Θέλω να μου πείτε τι πρέπει να κάνω για να συνδεθώ.

*Να προσθέσεις ppp support στον kernel, ή, αν το έχει ως module, να το φορτώσεις (με modprobe ppp).*


### [6. REDHAT 5.2]{#s6}

Από : [Θεωδορος Παπαδοπουλος](mailto:webgallery@grecian.net)

Απάντηση : [Βαγγέλης Παπαδογιαννάκης](mailto:papas@hellug.gr)

Ξέρετε τη πυρήνα εχει το REDHAT 5.2?

*Οχι ρε γαμώτο, όσο και να προσπαθήσω να καταλάβω δεν μπορώ\... Αν βρεις θα μου πεις και εμένα?*


### [7. Μπέρδεμα]{#s7}

Από : [Nikos Soulas](mailto:spady@compulink.gr)

Απάντηση : [Μιχάλης Καμπριάνης](mailto:kabrianis@hellug.gr)

Γειά σας. \`Εχω να κάνω μια ερώτηση. \`Εχω κατεβάσει από το Interner το KDE. Αλλά το έχω κατεβάσει από τα windows. Μπορείτε να μου πείτε: 1. Πώς μπορώ από το
Linux να αντιγράψω κάτι από τον σκληρό του DOS ; 2. Αν το αντιγράψω αυτό θα κάνει extract τα αρχείο από το tar ή επειδή είναι από το dos δεν θα το αναγνωρίζει ;
Ευχαριστώ .

*Για να αντιγράψεις ή να δεις από το Linux ένα partition (ή δίσκο) με filesystem άλλο από e2fs, απλά το κάνεις mount με την κατάλληλη παράμετρο για το FStype.
Για να δουλέψει αυτό, πρέπει το μηχάνημά σου να έχει επιλογή για αυτό το filesystem, κάτι που μπορείς να δεις από το αρχείο /proc/filesystems. Αρχεία τα οποία
έχουν κατέβει ως binary από το Internet, γίνονται extract κανονικά. Αρχεία τα οποία ΔΕΝ κατέβηκαν ως binary δεν θα κάνουν extract. Είναι θέμα (και) του Web
browser που χρησιμοποιείς.*


### [8. Αρχάριος LINUX]{#s8}

Από : [Nikos Soulas](mailto:spady@compulink.gr)

Απάντηση : [Βαγγέλης Παπαδογιαννάκης](mailto:papas@hellug.gr)

Sorry είμαι ξανά εγώ ο Νίκος. Το monop είναι στο path /usr/games/ και έκανα αυτό που μου είπες αλλά τίποτα. Η εντολή που το έτρεξα ήταν monop /usr/games/ αν
μπορείς μου γράφεις σε παρακαλώ τι θα έγραφες για να το τρέξεις; Ακόμα όταν κάνω ls -F το monop μου το βγάζει με \* αυτό δεν θα πει ότι είναι εκτελέσιμο αρχείο
; Και όσο για το shutdown μου αρνείται να μου το κλείσει ακόμα και όταν πηγαίνω στο root με την εντολή su. \`Οσο για το monop ευχαρίστως να σου το έστελνα αλλά
δεν ξέρω πως να το βγάλω από το LINUX. Πες μου τον τρόπο. Ευχαριστώ ξανά που με απάντησες . Ζήτω το LINUX.

*γράψε:*

    cd /usr/games
    ./monop

*ναι, το αστεράκι (\*) σημαίνει ότι είναι εκτελέσιμο\...*


### [9. Αρχάριος LINUX]{#s9}

Από : [Nikos Soulas](mailto:spady@compulink.gr)

Απάντηση : [Μιχάλης Καμπριάνης](mailto:kabrianis@hellug.gr)

Γειά σας. Λοιπόν κατάφερα επιτέλους να τρέξω ένα πρόγραμμα!! Αλλά όσο μπαίνω πιο βαθειά στον κόσμο του LINUX τόσο πιο πολλά ερωτήματα έχω. Λοιπόν κατάφερα να
εγκαταστήσω το GNOME και δεν ξέρω πώς να τρέχω τα X WINDOWS και πώς το GNOME να είναι το DEFAULT; Ακόμη από X WINDOWS πως μπορώ να δώ τα περιεχόμενα ενός CD ή
μιας δισκέτας; (\`Εχω το NEXTSTEP αν αυτό σας βοηθάει). Και κάτι άλλο, μήπως μπορείτε να μου πείτε πώς αλλάζω τον παλαιό μου τον πυρήνα ( 2.0.35 ) με τον
καινούργιο ( 2.2.0 ) ; ( Αν είναι πολλά δεν πειράζει έχω χρόνο να διαβάσω ). Ευχαριστώ πολύ. \`Ολα για το LINUX.

*Συγγνώμη αλλά, το πως θα ξεκινήσεις το Gnome αναφέρεται στα αρχεία του Gnome, το πως θα δεις τα περιεχόμενα ενός CD ή δισκέττας το αναφέραμε σε προηγούμενή σου
ερώτηση, το Nextstep αποκλείεται να το έχεις γιατί δεν τρέχει σε Linux (και μάλλον εννοείς το AfterStep) και η αναβάθμιση του πυρήνα, είναι μία ολόκληρη
διαδικασία που αναφέρεται αναλυτικά στο <http://www.linuxhq.com>. Επίσης, το περιοδικό είναι για να λύνει απορίες και όχι για να μαθαίνει στον κόσμο Linux. Μην
το πάρεις στραβά, αλλά έχουμε και άλλες δουλειές να κάνουμε, και πρώτα πρώτα τις δουλειές μας που μας ζούνε (γιατί προφανώς δεν ζούμε από το Linux). Το Linux
καλώς η κακώς θέλει πολλή δουλειά από τον χρήστη του, και υπάρχουν οι λίστες και τα περιοδικά να βοηθάνε ΜΟΝΟ αν ο χρήστης φτάσει σε αδιέξοδο εφόσον έχει
διαβάσει πρώτα. Φιλικά Μιχάλης*


### [10. Linux]{#s10}

Από : [Μάριος Καρμέλλος](mailto:kvakis@cytanet.com.cy)

Απάντηση : [Βαγγέλης Παπαδογιαννάκης](mailto:papas@hellug.gr)

Τι μας προσφέρει το Linux;

*Μια πολύ καλή ερώτηση, που μπορεί να λάβει πολλές απαντήσεις. Για τον καθένα κάτι διαφορετικό. α) Εμένα, που είμαι λάτρης του (ο,τιδήποτε) διαφορετικού, με
εκστασιάζει. Γιατί ποτέ δεν μπορείς να το \`\`μάθεις\'\' όπως γίνεται με τα ακατονόμαστα. Γιατί είναι δομημένο με ένα τρόπο που προκαλεί τη σκέψη μου, και ως εκ
τούτου δεν γίνομαι ένας παθητικός χρήστης υπολογιστή. β) Του ξαδέρφου μου του Μιχάλη, του προσφέρει λεφτά (αυτή είναι η δουλειά του), λεφτά που ούτε τα ΝΤ (που
ξέρει να τα δουλεύει ο Μιχαλάκης) δεν του προσφέρουν. γ) Στο ΚΤΕΛ Χανίων - Ρεθύμνης προσφέρει σταθερότητα και απαράμιλλη δικτυακή υποστήριξη. δ) Του κάθε
πιτσιρικά χρήστη των γουίντοους, προσφέρει την απαραίτητη \"Μαγκιά\" στην παρέα του \"Μα καλά, ακόμα 98 έχεις\"*


### [11. Issue 11]{#s11}

Από : [Theodore Patsiouras](mailto:tnpats@yahoo.com)

Απάντηση : [Μιχάλης Καμπριάνης](mailto:kabrianis@hellug.gr)

Δεν υπάρχει αρχείο για download του 11ου τεύχους; Ευχαριστώ πολύ.

*Δοκίμασε το [http://magaz.hellug.gr/files/magaz.11.tgz](http://magaz.hellug.gr/files/magaz11.tgz)*


### [12. LINUX]{#s12}

Από : [ΝΙΚΟΣ ΠΑΝΑΓΙΩΤΑΚΟΠΟΥΛΟΣ](mailto:gsiout@rodopi.cc.duth.gr)

Απάντηση : [Μιχάλης Καμπριάνης](mailto:kabrianis@hellug.gr)

Τι είναι το Linux, τι μπορεί να μου προσφέρει περισσότερο από τα windows και τέλος -επειδή είμαι πολιτικός μηχανικός - υπάρχουν σχεδιαστικά προγράμματα για
LINUX;

*Το Linux είναι λειτουργικό σύστημα. Σε σχέση με τα Windows μπορεί να σου προσφέρει σταθερότητα και καλύτερη χρήση του hardware. Τέλος, ναι, υπάρχουν
σχεδιαστικά προγράμματα για linux, άλλα δωρεάν, άλλα Open Source και άλλα εμπορικά. Αν το βάλεις, ξαναστείλε mail να σου πούμε URL.*


### [13. RED HAT 5.1 και CDROM Πρόβλημα]{#s13}

Από : [Panos Le Halachuck](mailto:hpan@nettaxi.com)

Απάντηση : [Ευριπίδης Παπακώστας](mailto:evris@hellug.gr)

Γεια σας\... Είμαι ο (γνωστός) Panos Le Halachuck, και δυστυχώς έχω ένα Linuxικό πρόβλημα. Έκανα εγκατάσταση το CD της RED HAT διανομής 5.1 σε ένα δίσκο MAXTOR
1.3 Γίγα. Η εγκατάσταση πήγε καλά, αλλά όταν έκανα επανεκκίνηση, ήθελα να προσθέσω μερικά rpm\'s από το CD. Έκανα λοιπόν την γνωστή εντολή mount -t iso9660
/dev/cdrom /mnt/cdrom για να ενεργοποιήσω το cd αλλά αντί αυτού έλαβα το εξής μήνυμα: ISO9660 is not supported by this kernel. Σημειωτέον ότι το kernel είναι
αυτό που έδινε η RED HAT στο CD τής (δεν θυμάμαι το build). Κοιτάω το αρχείο fstab αλλά δεν βλέπω το cd. Επίσης πρέπει να σας πω ότι έχω 2 σκληρούς δίσκους στον
υπολογιστή μου, ένα 4,3 GB χωρισμένο σε δύο partition (hda) και τον παραπάνω (hdc) για το Linux. Ο δίσκος hdc έχει ένα dos Fat16 partition το οποίο είναι το D:.
Βασικά στο Τι πρέπει να γίνει;

*Γιατί δεν δοκιμάζεις πριν κάνεις mount, να δώσεις: modprobe isofs*


### [14. προβλήματα με τον kernel]{#s14}

Από : [Βαγγέλης Τσιμπινός](mailto:ktsib@tee.gr)

Απάντηση : [Κοτσιφάκης Θρασυβουλος](mailto:tkots@SoftHome.net)

Έχω ένα πρόβλημα με το Linux.Συγκεκριμένα δεν μπορώ να εγκαταστήσω την υποστήριξη FAT και τα ppp protocols στον kernel. Έχω το REDHAT 5.2 με τον μητρικό του
kernel.Το πρόβλημα δημιουργείται όταν κάνω make dep και make zImage αφού μου εμφανίζει μερικά errors.Μπορείτε να με βοηθήσετε; Ευχαριστώ

*Απ\' όσον γνωρίζω το RED HAT στο default Kernel έχει έτοιμη την υποστήριξη για dos fs (8.3) και VFAT σε read-write mode. Απλά το μόνο που έχεις να κάνεις είναι
να βάλεις στο /etc/fstab μία καταχώριση με το device name, το directory στο οποίο θα γίνεται mount το filesystem κλπ -αλλά τι σου τα λέω όλα αυτά; Αν κοιτάξεις
το magaz του Μαρτίου θα τα βρεις σε άρθρο-. Τα πρωτόκολλα που αναφέρεις (μάλλον TCP/IP) υπάρχουν επίσης και αυτά στον πυρήνα που εγκαθιστά το RH 5.2 (2.0.36).
Οπότε αν το πρόβλημα σου είναι μόνο αυτά τα δύο δεν χρειάζεται ούτε καν να κάνεις compile νέο kernel. -Εάν τώρα όλ\' αυτά τα ξέρεις και απλά το πρόβλημα σου
είναι ότι θες να κάνεις compile έναν νέο kernel με υποστήριξη των παραπάνω τότε καλύτερα θα ήταν να μας στείλεις με ένα άλλο mail τα μηνύματα λάθους που
παίρνεις γιατί δεν νομίζω ότι κανείς μας κατάλαβε τι ακριβώς συμβαίνει με τον πυρήνα σου (μάλλον -την φράση μυρίζω τα νύχια μου και το βρίσκω την ξέρεις ε;- ο
πυρήνας δεν γίνεται καν compile). Πάντως και για το compilation του kernel υπάρχουν άφθονα άρθρα στο τεύχος Φεβρουαρίου.*


### [15. ΡΑΜ ΜΕΓΑΛΗ ΚΑΙ ΛΙΝΟΥΞ]{#s15}

Από : [ΦΡΑΓΚΟΣ ΠΑΝΑΓΙΩΤΗΣ](mailto:newt@internet-bg.net)

Απάντηση : [Μιχάλης Καμπριάνης](mailto:kabrianis@hellug.gr)

Καταρχήν μπράβο. Με έχετε βοηθήσει αφάνταστα, όπως και άλλους φαντάζομαι. \`Αλλη μια φορά όμως δεν βλάπτει:). \`Εχω μητρική PC100 M747. Επίσης σέλερον στα 350
και έβαλα 3 sdram κανονικές δηλαδή όχι pc100. Οι δυο είναι από 65 ΜΒ και η αλλη 32ΜΒ. Σύνολο 163 περίπου. Κλασσικά το slack που έχω (3.6) βλέπει μόνο τα 63ΜΒ.
Διάβασα όσα how to μπόρεσα να βρω σχετικά με το θέμα αλλά όλα μιλάνε για το lilo.conf αρχείο και την εντολή append = \"mem=160M\" που πρέπει να τοποθετήσω εκεί
σαν τελευταία γραμμή .Το έκανα μα τίποτα. Στα ακατονόμαστα την βλέπει όλη τη μνήμη. Δεν ξέρω τι να κάνω. Μήπως φταίει η μητρική ή οι sdrams που εχω? Αν έχετε
ιδέα για το τι μπορεί να είναι η τι μπορώ να αλλάξω η τέλος πάντων πως θα γίνει κάντε κάτι :) \`Εχω καταφέρει να βρω πως διάολο λειτουργεί το xwin with sis agp
αν θέλετε μπορώ να σας διαθέσω αυτές τις πληροφορίες γιατί πολλοί θα παιδευτούν αρκετά όπως ε γώ .

*Η γραμμή είναι ακριβώς όπως την γράφεις, αλλά το lilo το έτρεξες μετά την αλλαγή; Επειδή δεν θυμάμαι που μπαίνει αυτή η γραμμή, δοκίμασε στην αρχή, όπως και
μετά από το boot section. Βέβαια, αν ο kernel σου είναι 2.0.36 ή 2.2.x (uname a) τότε θα έπρεπε να το βλέπει μόνο του, οπότε μάλλον κάτι δεν πάει καλά με τις
μνήμες. Συνεπώς, αν δεν βρεις άκρη, δοκίμασε να αναβαθμίσεις kernel*


### [16. Wordstar 5.0]{#s16}

Από : [Linakis A. Antonis](mailto:krom10@hotmail.com)

Απάντηση : [Θρασύβουλος Κοτσιφάκης](mailto:tkots@softhome.net)

Θα ήθελα να ρωτήσω αν μέσω του SuSE Linux v6.0 και του προγράμματος Wordstar v5.0 μπορώ να ανοίξω αρχεία σωσμένα με το Microsoft Office 97 και Microsoft Office
v.7.0 καθώς επίσης και με το Excel. Θα το εκτιμούσα πάρα πολύ αν μπορείτε να μου στείλετε την απάντηση μέσω email, διότι είναι φοιτητής στην Αγγλία και δεν
μπορώ να αποκτήσω το περιοδικό. Ευχαριστώ για το χρόνο σας.

*Προφανώς εννοείς StarOffice 5.0 .Η απάντηση είναι ναι . Μπορείς να ανοίξεις κάποιο έγγραφο του MS Office όπως επίσης και να αποθηκεύσεις κάποιο αρχείο σαν
αρχείο .doc για office 97 ή 7.0 έτσι ώστε να το διαβάσεις από τα WIN.*


### [17. compile]{#s17}

Από : [Τσιμπινός Βαγγέλης](mailto:ktsib@tee.gr)

Απάντηση : [Μιχάλης Καμπριάνης](mailto:kabrianis@hellug.gr)

Απάντηση : [Παναγιώτης Βρυώνης](mailto:vrypan@hellug.gr)

Λοιπόν \..... Τα errors που μου βγαίνουν στο τέλος του make zImage ειναι: make\[1\]: as86 :Command not found make\[1\]: \*\*\*\[bootsect.o\] Error 127 . . make:
\*\*\*\[zImage\] Error 2 Θα σας είμαι ευγνώμων αν με βοηθήσετε\...\.... (Το ότι παραλείπω το γλείψιμο στην αρχή δεν πάει να πει ότι δεν κάνετε φοβερή
δουλειά\...\....) Ευχαριστώ, Τσιμπινός Βαγγέλης

***MK:** Φίλε Βαγγελη, Χρειάζεσαι το πακέτο bin86 το οποίο περιεχει το as86. Πρέπει σιγουρα να υπάρχει στο CD του distribution σου.*

***ΠΒ:** Αν έχεις RedHat 5.2 εγκατάστησε το πακέτο bin86-0.4-5.i386.rpm που περιλαμβάνεται στο CD της Red Hat.*


### [18. compile]{#s18}

Από : [Τσιμπινός Βαγγέλης](mailto:ktsib@tee.gr)

Απάντηση : [Παναγιώτης Βρυώνης](mailto:vrypan@hellug.gr)

To bin86 το εγκατέστησα αλλά μου βγάζει πλέον και άλλα errors\... Αυτά είναι

*Λογικά δεν έχεις εγκαταστήσει τα headers της libc (ή glibc, ανάλογα με το σύστημά σου). Αν έχεις σύστημα με rpm (RedHat, SuSE, Caldera,\...) εγκατάστησε ένα
πακέτο που ονομάζεται libc-devel ή glibc-devel.\
Στο RedHat 5.2 είναι το glibc-devel-2.0.7-29.i386.rpm*


### [19. elinika?]{#s19}

Από : [Ανώνυμος](mailto:c_tolis@hotmail.com)

Απάντηση : [Θρασύβουλος Κοτσιφάκης](mailto:tkots@softhome.net)

Ελληνικά ρε παιδιά πώς βάζω μωρέ; heeeeeeeeeeeeeeelp

*Η ερώτηση αυτή έχει απαντηθεί πολλές φορές. Μία ματιά στο \"τεύχος\" Μαρτίου (13) θα σου λύσει τις απορίες (όχι μόνον αν έχεις Red Hat όπως λέει ο τίτλος του
άρθρου). Υπάρχουν επίσης άρθρα για τα ελληνικά σε παλιότερα τεύχη (1998) του magaz τα οποία σε καθοδηγούν για να εγκαταστήσεις ελληνικά σε διάφορες εφαρμογές
(staroffice TeX κλπ) Διάβασε τα σχετικά HOWTO και ψάξε στο αρχείο της λίστας Ελλήνων Χρηστών <http://lists.hellug.gr/archives>. Η εγκατάσταση είναι πανεύκολη
αρκεί να κάτσεις να διαβάσεις ένα HOWTO και ένα άρθρο στο magaz. Πάντως μέχρι και το RAM έχει γράψει γι\' αυτό το θέμα οπότε μάλλον αδικαιολόγητος να κάνεις
τέτοιες ερωτήσεις .*


### [20. ρυθμίσεις]{#s20}

Από : [Χατζηραλλης Στρατης](mailto:inforpoject@the.forthnet.gr)

Απάντηση : [Θρασύβουλος Κοτσιφάκης](mailto:tkots@softhome.net)

θα ήθελα να μάθω αν μπορώ να εγκαταστήσω τα x-windows ΑΠΟ ΤΗΝ ΑΡΧΙΚΗ εγκατάσταση. Περιέχονται στα 2 cd της RedHat; Αν όχι τι κάνω μετά; Ευχαριστώ προκαταβολικά.
Στρατης Χατζηραλλης ΥΓ . ΕΙΜΑΙ ΕΝΘΕΡΜΟΣ ΥΠΟΣΤΗΡΙΚΤΗΣ ΤΗΣ ΙΔΕΑΣ ΤΟΥ \'ΕΝΑΛΛΑΚΤΙΚΟΥ \' Λ.Σ. ΑΝ ΚΑΙ ΕΧΩ ΕΠΕΝΔΥΣΕΙ ΠΑΡΑ ΠΟΛΛΑ ΣΤΑ MS-WINDOWS ΕΝΤΟΥΤΟΙΣ ΔΕΝ ΣΥΜΦΩΝΩ
ΚΑΘΟΛΟΥ ΣΤΗ ΔΙΚΤΑΤΟΡΙΑ ΠΟΥ ΘΕΛΟΥΝ ΝΑ ΕΠΙΒΑΛΛΟΥΝ.

*Φυσικά και περιέχονται στα cd της RED HAT. Για την ακρίβεια τα εκτελέσιμα βρίσκονται στο πρώτο cd ενώ ο κώδικας στο δεύτερο. Αν τώρα θέλεις την νεότερη έκδοση
των Χ για την διανομή σου ρίξε μία ματιά στο ftp.redhat.com και στο mirror του στην Ελλάδα (ftp.linux.gr/pub/redhat) Δεν καταλαβαίνω τι εννοείς \"\...από την
αρχική εγκατάσταση\". Πάντως σε κάθε περίπτωση -είτε σε ένα νέο σύστημα είτε σε κάποιο με το linux ήδη εγκατεστημένο- μπορείς να βάλεις Χ-WINDOWS. Σε ένα νέο
από την ρουτίνα εγκατάστασης και σε ένα ήδη υπάρχον εγκαθιστώντας τα rpm -αφού μιλάμε για RH-(xf86, τους servers κλπ).*


### [21. xisp]{#s21}

Από : [Τσιμπινός Βαγγέλης](mailto:ktsib@tee.gr)

Απάντηση : [Θρασύβουλος Κοτσιφάκης](mailto:tkots@softhome.net)

Μήπως μπορείτε να μου πείτε που θα βρω το X-ISP και πως θα το εγκαταστήσω;;;;;;; Eυχαριστώ

*Θα το βρεις στο site του Δ. Βούρα για το X-ISP, στο : <http://users.hol.gr/~dbouras/download.html> (από εκεί βέβαια θα πάρεις πληροφορίες για τους ftp servers
που το φιλοξενούν) Υπάρχει επίσης σαν binary rpm (v 2.3p7-1.i386.rpm) στο : <ftp://ftp.caldera.com/pub/OpenLinux/1.3/OpenLinux/install/RPMS/> για libc5 σύστημα.
Ενώ για glibc2 binary (v 2.5p4) στο : <http://users.hol.gr/~dbouras/release/xisp-2.5p4-ix86-glibc2.tar.gz> Για να το εγκαταστήσεις θα πρέπει να εγκαταστήσεις X
(μάλλον τα έχεις ήδη στο κουτί σου) και τα πακέτα xforms 0.88 και ppp 2.2 .0 και πάνω. Για να το ρυθμίσεις θα διαβάσεις στην σελίδα που αναφέρω πιο πάνω και στα
τεύχη του magaz, 5/98 (Ρυθμίσεις για το X-ISP) και 6/98(Συνδεθείτε με το X-ISP) Υπάρχει επίσης άρθρο για το πως θα συντηρείς πολλαπλά accounts (setup,
maintenance, security) με X-Isp στο τεύχος 56/Δεκεμβρίου 98 του Linux Journal.*


### [22. ΠΕΡΙ MODEM]{#s22}

Από : [ΠΟΛΛΑΤΟΣ ΓΕΡΑΣΙΜΟΣ](mailto:stud1148@di.uoa.gr)

Απάντηση : [Κοτσιφάκης Θρασύβουλος](mailto:tkots@SoftHome.net)

Μέχρι πρότινος είχα τη διανομή της Slackware και το modem μου αναγνωριζόταν κανονικα. Τώρα με τη διανομή της Redhat δεν μπορώ να δω το modem μου.(Χρησιμοποιώ το
minicom).

*Μήπως (λέω τώρα) έχεις αλλάξει τα settings της σειριακής που έχεις το modem ; Μήπως το έχεις δηλώσει σαν /dev/modem και δεν έχεις κάνει το link ώστε το
/dev/modem/ να δείχνει στην σειριακή που έχεις το modem; Μήπως το modem σου είναι plug and play και θέλει να το βάλεις στο /etc/isapnp.conf ; Πάντως μία πιο
ξεκάθαρη ερώτηση θα έδινε και πιο ξεκάθαρη απάντηση*


### [23. Crasharisma tou XServer]{#s23}

Από : [Παπαμάρκος Γιωργος(Papamarcos Giorgos)](mailto:el97060@central.ntua.gr)

Απάντηση : [Θρασύβουλος Κοτσιφάκης](mailto:tkots@softhome.net)

Έχω το to SUSE 5.3 και από τότε που έβαλα καινούργια κάρτα γραφικών, μία Diamond Stealth II S220, και αφού μετά πολλών κόπων και βασάνων μπόρεσα να τρέξω τα
XWindows (δεν είχε τους οδηγούς το Linux) και μάλιστα στα 8bpp (αν και η κάρτα υποστηρίζει στα 16bpp), κάθε φορά σχεδόν (90%) που σηκώνω τον server το σύστημα
κρασάρει. Και όχι μόνο αυτό: μόλις αλλάζω το χρώμα στα 16bpp (είτε μέσω του XF86Setup είτε μέσω του xf86config) το φαινόμενο επαναλαμβάνεται και καταλαβαίνετε
τον εκνευρισμό μου. ΤΙ ΜΠΟΡΩ ΝΑ ΚΑΝΩ ΑΣ ΜΕ ΒΟΗΘΗΣΕΙ ΚΑΠΟΙΟΣ ΤΟ ΣΥΝΤΟΜΟΤΕΡΟ ΓΙΑΤΙ ΕΙΜΑΙ ΔΕΜΕΝΟΣ ΧΕΙΡΟΠΟΔΑΡΑ ΚΑΙ ΔΕΝ ΜΠΟΡΩ ΝΑ ΚΑΝΩ ΚΑΜΜΙΑ ΣΟΒΑΡΗ ΔΟΥΛΕΙΑ. ΘΑ
ΕΙΘΥΜΟΥΣΑ ΕΝΑ ΠΡΟΣΩΠΙΚΟ ΚΑΙ ΑΝΑΛΥΤΙΚΟ MA IL ΓΙΑΤΙ ΕΙΜΑΙ ΣΧΕΤΙΚΑ ΠΡΩΤΑΡΗΣ ΣΤΟ LINUX. ΕΥΧΑΡΙΣΤΩ

*Το SUSE 5.3 έχει server για την κάρτα σου (x\_permidia x\_verite ή κάτι τέτοιο στο όνομα) ο οποίος είναι λίγο buggy αλλά όχι και τόσο όσο περιγράφεις. Κατέβασε
αν θες τον νέο XFREE86 (3.3.3)και τον XSVGA Server ο οποίος σηκώνει πλέον και την κάρτα σου. Θα τα βρεις στα updates της SUSE*


### [24. Κάρτα ήχου]{#s24}

Από : [Αδριανός Παπαμάρκου](mailto:adrian@arafin.gr)

Απάντηση : [Κοτσιφάκης Θρασύβουλος](mailto:tkots@SoftHome.net)

Έχω μια κάρτα ήχου Philips PCA761W η οποία δεν έχει drivers για LINUX και δεν υποστηρίζεται από το RedHat 5.0. Υπάρχει κάποιος τρόπος που μπορώ να την
χρησιμοποιήσω σαν κάρτα ήχου ή synthesizer ή MIDI-Joystic port; (Σύμφωνα με το manual είναι συμβατή με sound blaster)

*Το Red Hat δεν μπορεί να αποφασίσει αν η κάρτα ήχου σου υποστηρίζεται από το linux αφού το linux είναι ο πυρήνας και αυτός αποφασίζει. Αν η κάρτα σου είναι
100% sb συμβατή και όχι κάποια software συμβατή τότε μπορείς κάνοντας recompile τον πυρήνα να την εγκαταστήσεις σαν soundblaster Διάβασε πριν κάνεις οτιδήποτε
το sound ΗΟWΤΟ για να μάθεις τι πρέπει να γνωρίζεις γι\' αυτήν πριν κάνεις recompile τον κώδικα του πυρήνα.*


### [25. Partition a disk with Linux]{#s25}

Από : [Αντώνιος Χάψας](mailto:hapsas@med.upatras.gr)

Απάντηση : [Θρασύβουλος Κοτσιφάκης](mailto:tkots@softhome.net)

Υπάρχει πρόγραμμα που να κάνει re-partitioning σαν το partition magic σε ένα δίσκο με Linux ? Δοκίμασα να αλλάξω το μέγεθος του Partition του linux με το
partition magic 4,0 αλλά όταν έκανα reboot κόλλαγε στο LI.. δοκίμασα να το επισκευάσω αλλά τίποτα.

*-Όχι τέτοιο πρόγραμμα δεν υπάρχει. Το πρόβλημα σου είναι σχετικά εύκολο στην επίλυση του αρκεί να έχεις πρόχειρη μία linux boot disk ή έναν kernel και το
loadlin για να bootάρεις από dos. To partition magic κατά την διάρκεια του re-sizing του partition που εσύ έκανες στο / (root ) κατέστησε το partition
unbootable για τον lilo. Έλεγξε το partition table όπως το έκανες με το partition magic, εκκίνησε σε linux με την boot disk ή μέσω loadlin και διόρθωσε τις
καταχωρίσεις στο /etc/fstab και στο /etc/ lilo.conf (αν χρειάζεται) και τρέξε το /sbin/lilo Στο επόμενο boot λογικά το μηχάνημα σου θα λειτουργεί κανονικά. Το
partition magic έχει κατηγορηθεί ότι δεν τα πάει καλά με τα ext2 partitions.Η έκδοση 4.2.02 λένε ότι διορθώνει κάπως τα προβλήματα*


### [26. remove file]{#s26}

Από : [Χρηστος](mailto:propelas@hotmail.com)

Απάντηση : [Βαγγέλης Παπαδογιαννάκης](mailto:papas@hellug.gr)

Γιατί δεν μπορώ να σβήσω ένα αρχείο που έχω κάνει upload, ή αν γίνεται πως πρέπει να το κάνω? Χρήστος

*Ορίστε? τι να κάνεις? Να σβήσεις ένα αρχείο που έχεις κάνει upload?*

-   Που το έχεις κάνει upload?
-   Γιατί να το σβήσεις?
-   Γιατί το ανέβασες?

*Σοβαρά τώρα, τι εννοείς?\
Αν θες να γίνεις πιο συγκεκριμένος, ίσως να μπορέσουμε να σε βοηθήσουμε.\
Φιλικά, Βαγγέλης*


### [27. natscape for linux]{#s27}

Από : [Georgiadis Xristos](mailto:petio@mail.otenet.gr)

Απάντηση : [](mailto:)

Θέλω να ρωτησω αν μπορώ να βρω πουθενά στην Ελλάδα το Netscape για Linux.

*Εννοείς να το αγοράσεις σε CD σα να λέμε;\
\`Οχι τίποτα άλλο, αλλά δε βρίσκω άλλο λόγο να το θες μόνο από Ελλάδα.\
Αν όντως είναι έτσι, μπορείς να το βρεις στον Παπασωτηρίου.\
Αν πάλι το θες από το internet μπορείς να δοκιμάσεις να το βρεις στο [ftp.linux.gr](ftp://ftp.linux.gr), κάπου εκεί πρέπει να είναι.*


### [28. x-isp]{#s28}

Από : [Τσιμπινός Βαγγέλης](mailto:ktsib@tee.gr)

Απάντηση : [Θρασύβουλος Κοτσιφάκης](mailto:tkots@softhome.net)

Μπορείτε να μου πείτε την ακριβή διαδικασία εγκατάστασης του X-isp???? Έχω κατεβάσει το binary και δεν ξέρω μετ;a τι να κάνω\.... Ευχαριστώ

*Νομίζω ότι απάντηση θα πάρεις αν διαβάσεις τις σελίδες που αναφέρομαι σε προηγούμενο mail σου (Αλήθεια το README που υπάρχει στο πακέτο μήπως είναι
διακοσμητικό στοιχείο; -μάλλον όχι).*


### [29. Ελληνικά στην Oracle]{#s29}

Από : [Πάνος Βατικιώτης](mailto:panos@cybex.gr)

Απάντηση : [Βαγγέλης Παπαδογιαννάκης](mailto:papas@hellug.gr)

Κατά την εγκατάσταση της ORACLE 8 βάζω την γραμματοσειρά EL8ISO8859P7. Μέσα στο sqlplus οτιδήποτε ελληνικό εμφανίζεται με ερωτηματικά. Αν μπορεί κάποιος να
βοηθήσει. Ευχαριστώ.

*Δυστυχώς, δεν έχω απάντηση στην ερώτησή σου, αλλά σε παρακαλώ, πες μου\... Δουλεύει καλά (κατά τα άλλα) η ORACLE 8??*


### [30. linux vs PII(INTEL)]{#s30}

Από : [misa 1999](mailto:misa_1998@hotmail.com)

Απάντηση : [Θρασύβουλος Κοτσιφάκης](mailto:tkots@softhome.net)

Είμαι τεχνικός Η/Υ στην Θεσσαλονίκη και από το περασμένο καλοκαίρι αγόρασα το REDhat 5.1 για να μπω στην λίμνη του Linux. Πρόσφατα πήρα μέσω του RAM το S.U.S.E
6.0. Mέχρι σήμερα δεν κατάφερα πολλά πράγματα λόγω του λιγοστού χρόνου που έχω ελεύθερο. Θα ήθελα να μου πείτε αγαπητοί συνάδελφοι αν ξαναεγκαταστήσω το Linux
σε PII 333Α Celeron θα εκμεταλλευτεί στο έπακρο τις δυνατότητες του ? Θα ήθελα ακόμη να μου πείτε που θα μπορούσα να βρω ελληνικά Howto για να μπορέσω να
κολυμπήσω αν όχι στο καλύτερο λειτουργικό γιατί είναι φτιαγμένο από μας για μας(Προσωπικά δεν έχω προσφέρει τίποτα ακόμη). Γεια χαρά σε όλους. ;)) Υ.Γ. \`Οσοι
θέλετε στείλτε μου email.

*Η απάντηση είναι σίγουρα ναι. Ειδικά στους νεότερους πυρήνες (2.2.Χ) υπάρχουν ειδικά optimizations για κάθε είδους επεξεργαστή (και για τον δικό σου που
ουσιαστικά είναι ένας PII χωρίς την L2 cache του PII). Ελληνικά HOWTO θα βρεις στο <http://www.hellug.gr/gr/howto> εκεί θα βρεις και faq στην ελληνική. Σχετικά
με το SUSE 6 του RAM . H κόπια αυτή δεν τρέχει γιατί στο cd έχουν μετατραπεί όλα τα γράμματα στις ονομασίες των αρχείων σε κεφαλαία (ως γνωστόν το LINUX είναι
case sensitive) επικοινώνησε με την τοπική σου L.U.G. [theLUG](http://hal.csd.auth.gr/thelug) και πιστεύω ότι κάποιος θα το έχει για να στο δώσει.*


### [31. Ελληνικά στον εκτυπωτή]{#s31}

Από : [DJ Art](mailto:arturok@usa.net)

Απάντηση : [Βαγγέλης Παπαδογιαννάκης](mailto:papas@hellug.gr)

Γεια σας!!!. \`Εχω έναν Epson Stylus Color 600 και προσπαθώ να τον κάνω να γράψει ελληνικά. Έχω δοκιμάσει τις οδηγίες των How-To και τις οδηγίες που είχαν
δημοσιευθεί στο τεύχος 121 του RAM. Δεν τα κατάφερα, όμως. Μήπως έχετε καμιά ιδέα; Υπόψιν ότι ο εκτυπωτής εκτυπώνει ελληνικά σε \"καθαρό\" DOS και ότι είναι
σωστά εγκατεστημένος σε RedHat 5.2. Ως default γραμματοσειρά του εκτυπωτή είναι η 737.

*Δυστυχώς, κι εγώ το ίδιο πρόβλημα έχω με τον 740. Σε παρακαλώ, αν βγάλεις άκρη, στείλε μου κι εμένα ένα mail!\
Φιλικά,\
Βαγγέλης*


### [32. MOTD]{#s32}

Από : [Τσαλίκογλου Ισαάκ](mailto:tcup@bigfoot.com)

Απάντηση : [Μιχάλης Καμπριάνης](mailto:kabrianis@hellug.gr)

Απάντηση : [Θρασύβουλος Κοτσιφάκης](mailto:tkots@softhome.net)

Τι τροποποιήσεις πρέπει να κάνω και σε ποια αρχεία έτσι ώστε όταν κάνω login να μου βγάζει ένα text?\
ΥΓ. Το έχω δει σε ένα γνωστό μου :-)\
ΥΓ2. Θένξ σε αντβάνς ;)

***MK:** Κατά πρώτον, χρειάζεσαι το \"πακέτο\" fortune το οποίο βγάζει τυχαία μηνύματα. Κατά δεύτερον, πρέπει να το εκτελείς. Αν θέλεις αυτό να ισχύει για όλους
τους χρήστες, βάζεις το fortune να εκτελείται στο /etc/profile ως τελευταία γραμμή. Αν θέλεις να ισχύει μόνο για σένα, το βάζεις στο δικό σου .profile ή .login
ανάλογα με το shell που έχεις.*

***ΘΚ:** Και για να συμπληρώσω λίγο τον φίλο μου Μιχάλη μπορείς επίσης για να είναι το μήνυμα σου πιο προσωπικό να φτιάξεις ένα μήνυμα με κάποιον text editor
στο /home directory σου και μετά να βάζεις το \$HOME/.profile να διαβάζει το μήνυμα αυτό με την εντολή cat\
π.χ. αν το text αρχείο λέγεται greeting βάλε την εντολή στο /HOME/.profile cat /home/\<directory name\>/greeting\
Μπορείς βέβαια να την βάλεις στο γενικότερο, /etc/profile ώστε να εμφανίζεται σε όλους τους χρήστες που κάνουν login\
Επίσης μπορείς να φτιάξεις ένα script μέσα στο /etc/profile που να συλλέγει πληροφορίες για τον χρήστη που κάνει login και να του εμφανίζει ένα πιο προσωπικό
μήνυμα (π.χ. ένα welcome με το όνομα του δίπλα).\
Μία ιδέα για το πως λειτουργεί το scripting θα πάρεις αν διαβάσεις τα άρθρα του Β. Παπαδογιαννάκη (απλά μαθήματα bash) στα τεύχη 8/98 και 9/98 και στην man bash
και στα tips HOWTO*

