+++
title = 'Editorial'
date = '1998-12-01T00:00:00Z'
description = ''
author = 'Μιχάλης Καμπριάνης'
issue = ['Magaz 10']
issue_weight = 1
+++
----------------------------------------------------------------------------------------------------------------------------------------------------------------

*Φίλοι, σας χαιρετούμε και αυτό τον σημαντικό μήνα.*

----------------------------------------------------------------------------------------------------------------------------------------------------------------

Σημαντικός για δύο λόγους:

-   Έρχονται Χριστούγεννα, το οποίο σημαίνει για τους φοιτητές καθηγητές τουλάχιστον 10 μέρες ξεκούραση, για τους εργαζόμενους 2 συνεχόμενα 3ήμερα (βλέπετε
    φέτος τα Χριστούγεννα, και η Πρωτοχρονιά πέφτουν Παρασκευή).
-   Στις 19 Δεκεμβρίου, γίνεται το **ΠΡΩΤΟ** Linux happening στην Ελλάδα, διοργανωμένο από το HELLUG. Περισσότερες πληροφορίες θα βρείτε στην αντίστοιχη
    [διεύθυνση](http://www.hellug.gr/happening). Σας περιμένουμε όλους εκεί.

Εκτός από αυτά, έχουμε και άλλα νέα.

-   Το Magaz έχει πλέον 2 επίσημα sites. Ένα στο [Linux.gr](http://www.linux.gr/magaz) και ένα στο [Hellug](http://magaz.hellug.gr).
-   Η λίστα των Ελλήνων χρηστών Linux με περίπου 250 \"εγγεγραμμένα μέλη\" είναι πλέον μόνιμη στήλη.
-   Επίσης, αυτό που από καιρό περιμέναμε, μία [φόρμα ερώτησης](http://magaz.hellug.gr/question.html) για πιο μεγάλη ευκολία για εμάς (και όχι εσάς :-) ).

Σε αυτήν τη φόρμα, θέλουμε να γράφετε ελληνικά. Αν δεν τα καταφέρνετε με τα ελληνικά στο Netscape, μπορείτε να διαβάσετε το [πολύ καλό άρθρο](04_grredhat.html)
του Δημήτρη Τζέμου, για να λύσετε μια και καλή αυτό το πρόβλημα.

Και μια που μπήκαμε στα άρθρα, έχουμε επίσης ένα άρθρο του Κώστα Κοτσόκαλη, για [την χρήση TrueType γραμματοσειρών στα X-Windows](05_TTFlinux.html).

Μία παρουσίαση της πρώτης σοβαρής ελληνικής προσπάθειας για βάση δεδομένων [Altera SQL server](02_altera.html) και ένα άρθρο σχετικά με το
[Gnome](03_gnome.html) συμπληρώνουν τα \"εξωτερικά\" άρθρα αυτού του μήνα.

Σχετικά με την αλληλογραφία μας, που σας δημιούργησε προφανώς πρόβλημα αυτό το μήνα, ζητάμε συγνώμμη, αλλά κάποιες αναβαθμίσεις στον server (σε συνδυασμό με την
έλλειψη χρόνου) κράτησαν το magaz κλειστό για λίγο διάστημα. Με την νέα μορφή, (φόρμα ερώτησης) αυτό το πρόβλημα λύνεται. Επίσης, από αυτό το μήνα, το magaz
έχει δύο e-mails. Το <magaz@linux.gr> και το <magaz@hellug.gr>.

Να σας υπενθυμίσω, ότι όπως πάντα, το magaz φιλοξενεί άρθρα, από όλους τους φίλους συνlinuxάδες.

Καλή ανάγνωση, και καλά Χριστούγεννα.
