+++
title = 'Linux Intrusion Detection System - μία παρουσίαση'
date = '2000-03-01T00:00:00Z'
description = ''
author = 'Μιχάλης Καμπριάνης'
issue = ['Magaz 30']
issue_weight = 5
+++

----------------------------------------------------------------------------------------------------------------------------------------------------------------

*Το LIDS, Linux Intrusion Detection System είναι ένα add-on του πυρήνα του linux, που συνοδεύεται από ένα admin tool, το οποίο φροντίζει να κάνει το σύστημά μας
κάπως πιο\... \"ασφαλές\"*

----------------------------------------------------------------------------------------------------------------------------------------------------------------

**1. Εισαγωγή**
--------------------------------------

**2. Capabilities**
------------------------------------------

-   [2.1 Τι είναι τα capabilities?](#ss2.1)
-   [2.2 Δεν κατάλαβα τι μου παρέχουν\...](#ss2.2)
-   [2.3 Δεν μου αναφέρεις μερικά capabilities;](#ss2.3)

**3. LIDS λοιπόν\...**
---------------------------------------------

-   [3.1 Το kernel-patch](#ss3.1)
-   [3.2 Το lidsadm](#ss3.2)

**4. Άρα\....**
--------------------------------------

-   [4.1 Hints and tricks](#ss4.1)
-   [4.2 Που το βρίσκω; Άλλο Documentation;](#ss4.2)
-   [4.3 Disclaimer και συμπεράσματα.](#ss4.3)


### [1. Εισαγωγή]{#s1}

Το linux, ως unix-type λειτουργικό, κουβαλάει μαζί του κάποιες αδυναμίες των παλιών και άλλων unices. Μία από αυτές τις αδυναμίες, έχει να κάνει με το
γενικότερα σύστημα authorization, όπου υπάρχουν πάρα πολλά πράγματα, που μπορεί να τα κάνει μόνο το παντοδύναμο root account\... Αυτό το σχήμα της ασφάλειας,
θεωρείται ξεπερασμένο, εφόσον

-   υπάρχουν πάρα πολλά πράγματα που γίνονται μόνο από το root account, αναγκάζοντάς μας έτσι αφενός να κάνουμε πολλά προγράμματα setuid root, αφετέρου να
    μοιράζουμε το root password σε πολλά άτομα αν μιλάμε για μία φάρμα servers με πολλούς operators.
-   αρκεί για κάποιον εισβολέα να αποκτήσει το root password για να έχει πλήρη έλεγχο στο σύστημα.
-   προγράμματα που είναι άσχετα με το λειτουργικό (π.χ. sendmail στις παλαιότερες εκδόσεις), ακριβώς επειδή πρέπει να τρέχουν με root privileges, αποτελούν
    κίνδυνο γενικότερης ασφάλειας στο σύστημα, και όχι μόνο για την υπηρεσία που εξυπηρετούν αυτή καθ\' αυτή.

Πολλά από αυτά τα θέματα, θα μπορούσαν να ξεπεραστούν με χρήση των capabilities, ένα \"τρικ\", το οποίο προστέθηκε στην έκδοση 2.2 του Linux kernel.


### [2. Capabilities]{#s2}

### [2.1 Τι είναι τα capabilities?]{#ss2.1}

Τα capabilities είναι ένα set, όπως λέει και το όνομά τους, δυνατοτήτων, που ορίζονται μέσα στον πυρήνα, και περιορίζουν τις δυνατότητες του root που μέχρι τώρα
ξέραμε ότι είχε (και των setuid root προγραμμάτων αντίστοιχα). Τα capabilites ορίστηκαν από κάποιο POSIX draft (το οποίο τώρα αποσύρθηκε), ενώ ο πυρήνας του
Linux έχει και πολλά capabilities τα οποία δεν αναφέρονται στο draft αλλά είναι linux-specific.\
Ένα παράδειγμα capability, είναι το CAP\_CHOWN το οποίο επιτρέπει την αλλαγή ιδιοκτήτη ενός αρχείου. Όπως καταλαβαίνετε, για να κάνουμε chown ένα αρχείο, πρέπει
να είμαστε ο root, άρα ένα πρόγραμμα που θέλουμε να κάνει chown πρέπει να είναι setuid root. Κάτι τέτοιο όμως αυτόματα σημαίνει ότι το ίδιο πρόγραμμα, θα μπορεί
να διαβάσει το αρχείο /etc/shadow, δημιουργώντας έτσι, για κάτι τόσο απλό, μία τρύπα ασφαλείας στο σύστημα. Με χρήση των capabilities, μπορεί το setuid root
πρόγραμμα να αρχίσει να τρέχει, και μετά να \"ρίξει\" όλα τα capabilities που δεν χρειάζεται και να κρατήσει μόνο το cap\_chown. Μπορεί επίσης, να αλλάξει το
effective uid και πλέον να μην μπορεί καν να ανακτήσει τα dropped capabilities.

### [2.2 Δεν κατάλαβα τι μου παρέχουν\...]{#ss2.2}

Λογικό, γιατί ακόμα, δεν μας παρέχουν τίποτα. Για να τα λέμε σωστά τα πράγματα, πρέπει η εφαρμογή μας να γραφτεί έτσι ώστε να χρησιμοποιεί τα capabilities,
αλλιώς δεν κερδίζουμε τίποτα.. Γι αυτό ξεκίνησε και το project LIDS (Linux Intrusion Detection System) το οποίο παρέχει απλά ένα layer μεταξύ του συστήματος
(kernel) και των εφαρμογών, για να επιβάλλει την χρήση capabilities σε ήδη γραμμένες εφαρμογές.

### [2.3 Δεν μου αναφέρεις μερικά capabilities;]{#ss2.3}

Αμέ\... Το CAP\_CHOWN που είδαμε πιο πάνω, το CAP\_NET\_BIND\_SERVICE που επιτρέπει σε μία εφαρμογή να ανοίξει ένα port κάτω από το 1024 (privileged ports), το
CAP\_SYS\_PTRACE που επιτρέπει την χρήση της ptrace() σε οποιοδήποτε process\...\
Μία πλήρη λίστα για τον δικό σας πυρήνα, θα βρείτε εδώ:

       /usr/src/linux/include/linux/capability.h 


### [3. LIDS λοιπόν\...]{#s3}

Το LIDS αποτελείται από δύο κομμάτια: ένα (μεγαλούτσικο) kernel patch, και ένα administration πρόγραμμα, το lidsadm. Ας τα δούμε ξεχωριστά.

### [3.1 Το kernel-patch]{#ss3.1}

Παρέχει τις εξής extra παραμέτρους στον πυρήνα:

-   CONFIG\_LIDS: όπως λέει και το όνομά του, ενεργοποίηση του LIDS.
-   CONFIG\_LIDS\_HANGUP: κάθε φορά που κάποιο πρόγραμμα προσπαθεί να κάνει κάτι που απαγορεύεται από το LIDS, τότε η κονσόλα στην οποία το πρόγραμμα είναι
    attached θα κλείνει.
-   CONFIG\_LIDS\_SA\_EXEC\_UP: κάθε φορά που εκτελείται ένα πρόγραμμα μη προστατευμένο πριν μπει σε \"λειτουργία\" το LIDS (κατά τη διάρκεια του boot προφανώς)
    θα δημιουργείται ένα security alert.
-   CONFIG\_LIDS\_NO\_EXEC\_UP: με αυτή την επιλογή το LIDS θα αρνηθεί να τρέξει μη προστατευμένα προγράμματα πριν αυτό μπει σε \"λειτουργία\".
-   CONFIG\_LIDS\_INIT\_CHILDREN\_LOCK: με αυτή την επιλογή θα προστεθεί η δυνατότητα να αποκλειστούν κάποια στιγμή (την οποία επιλέγουμε εμείς) όλοι οι τρόποι
    για να σκοτώσει κάποιος ένα process του οποίου το parent process είναι η init.
-   CONFIG\_LIDS\_NO\_FLOOD\_LOG: Αν ένα μήνυμα του LIDS επαναλαμβάνεται επί μακρόν, το LIDS θα σταματήσει να το γράφει στα logs για να μην τα γεμίσει.
-   CONFIG\_LIDS\_PORT\_SCAN\_DETECTOR: Με αυτή την επιλογή θα δημιουργηθεί μέσα στον kernel ένας port scanner detector, και για κάθε port scan το LIDS θα
    καταγράφει τα απαιτούμενα μηνύματα στα logs.
-   CONFIG\_LIDS\_TIMEOUT\_AFTER\_FLOOD: Είναι ο χρόνος τον οποίο πρέπει να απέχουν μεταξύ τους δύο διαφορετικά security alerts για να καταγραφούν.
-   CONFIG\_LIDS\_ALLOW\_SWITCH: Με αυτή την επιλογή μπορεί να \"απενεργοποιηθεί\" προσωρινά το LIDS.
-   CONFIG\_LIDS\_MAX\_TRY: Πόσες φορές θα δεχθεί λάθος password το LIDS πριν \"κλειδώσει\" για λίγο τη δυνατότητα απενεργοποίησής του.
-   CONFIG\_LIDS\_TTW\_FAIL: Πόση ώρα θα κρατάει το \"κλείδωμα\" που λέγαμε πιο πάνω.
-   CONFIG\_LIDS\_REMOTE\_SWITCH: Με αυτή η επιλογή, η απενεργοποίηση θα είναι δυνατή και από απόμακρο τερματικό, αλλιώς, μόνο από την κονσόλα.
-   CONFIG\_LIDS\_ALLOW\_ANY\_PROG\_SWITCH: Κανονικά μόνο το /sbin/lidsadm μπορεί να απενεργοποιήσει το LIDS αλλά με αυτή την επιλογή, μπορούμε να επιτρέψουμε
    και σε άλλα προγράμματα να κάνουν κάτι τέτοιο.
-   CONFIG\_LIDS\_RELOAD\_CONF: Επιτρέπει την επανανάγνωση του αρχείου ρυθμίσεων του LIDS χωρίς να χρειάζεται reboot.
-   CONFIG\_LIDS\_SA\_THROUGH\_NET: Με αυτή την επιλογή, τα security alerts στέλνονται δια μέσω του δικτύου, και γι αυτό πρέπει να οριστούν ορισμένες ρυθμίσεις,
    τις οποίες θα δούμε παρακάτω.
-   CONFIG\_LIDS\_HIDE\_KLIDS: Με αυτή την επιλογή, το process του Lids θα κρύβεται από το /proc (άρα δεν θα φαίνεται στα ps, top κλπ).
-   CONFIG\_LIDS\_NET\_MAX\_TRIES: Πόσες φορές θα προσπαθήσει το LIDS να στείλει το security alert μέσω δικτύου.
-   CONFIG\_LIDS\_NET\_TIMEOUT: Πόση ώρα θα είναι το timeoute μεταξύ των προσπαθειών να σταλεί το μήνυμα μέσω δικτύου.
-   CONFIG\_LIDS\_MSGQUEUE\_SIZE: Πόσο μεγάλη να είναι η ουρά των μηνυμάτων που θα σταλούν μέσω δικτύου. Μόλις γεμίσει η ουρά, δεν θα καταγράφονται άλλα
    μηνύματα (μέχρι να ξανααδειάσει προφανώς).

### [3.2 Το lidsadm]{#ss3.2}

Το πρόγραμμα /sbin/lidsadm είναι απαραίτητο για να μπορούμε να χρησιμοποιήσουμε σωστά και αποδοτικά το LIDS. Δεν θα μπούμε βέβαια σε λεπτομέρειες χρήσης, θα
πούμε μόνο ότι με αυτό το πρόγραμμα:

-   μπορούμε να θέσουμε κάποια αρχεία και directories σε read-only για όλες τις processes του συστήματος, ακόμα και τις root-owned processes. Παράδειγμα το
    /usr/lib
-   μπορούμε να θέσουμε κάποια αρχεία σε append-only mode (θυμηθείτε Windows-NT και permission to write), όπως για παράδειγμα το /var/log/messages
-   μπορούμε να θέσουμε κάποια αρχεία σε hidden για όλες τις processes, όπως το /etc/shadow\...
-   \...δίνοντας σε συγκεκριμένα προγράμματα το δικαίωμα να τα διαβάζουν, όπως το /bin/login
-   μπορούμε να ορίσουμε τα capabilities που θα αφαιρέσουμε από **όλα** τα προγράμματα, όταν θα κλειδώσουμε τον πυρήνα, π.χ. το CAP\_SYS\_MODULE
-   μπορούμε να προσθέσουμε κάποια από αυτά που αφαιρέσαμε globally, σε συγκεκριμένα executables
-   με τη δυνατότητα να γίνονται inherited στα child processes
-   μπορούμε να απενεργοποιήσουμε προσωρινά το LIDS (για να θέσουμε νέες ρυθμίσεις π.χ.)\...
-   \... και να το επανενεργοποιήσουμε αφού του ζητήσουμε να διαβάσει το configuration ξανά
-   μπορούμε να \"κρύψουμε\" processes
-   ή μπορούμε να τα κάνουμε να αγνοούν το kill

Νομίζω ότι πιάσατε την κεντρική ιδέα. Υπάρχουν βέβαια περιορισμοί. Συγκεκριμένα, τα file-attributes που θέτουμε, τίθενται με βάση το inode, άρα δεν μπορούμε να
κλειδώσουμε το /etc directory και να περιμένουμε να δουλεύει η εντολή passwd (η οποία αναδημιουργεί το password file κάθε φορά, άρα αυτό αποκτά άλλο inode κάθε
φορά, συνεπώς ΔΕΝ μπορούμε να δώσουμε full privilege στην εντολή passwd πάνω σε αυτό το αρχείο).


### [4. Άρα\....]{#s4}

### [4.1 Hints and tricks]{#ss4.1}

Πολύ χρήσιμο κρίνεται το remote logging που παρέχει το LIDS. Πρέπει να δοθεί προσοχή στις ρυθμίσεις (σε ποιο server θα κάνει logging, με ποια μέθοδο κλπ) και να
σχεδιαστεί σωστά το δίκτυο ούτως ώστε να μην έχουμε \"κομμένες\" γραμμές εκεί (π.χ. κάποιος αποφάσισε να βάλει ένα firewall ανάμεσα στα συστήματά μας :-).\
Θέλει σοβαρή μελέτη το ποια αρχεία/directories θα κλειδώσουμε, πόσο θα τα κλειδώσουμε (όπως είπαμε μπορούμε να τα κρύψουμε εντελώς, να τα κάνουμε μόνο
ανάγνωσης, να τα κάνουμε μόνο append ή να τα κάνουμε εγγραφής/ανάγνωσης), σε ποια προγράμματα θα δώσουμε δικαίωμα να προσπελαύνουν τα αρχεία/directories
αυτά\... Το μόνο σίγουρο είναι ότι δεν υπάρχει συνταγή, και μάλλον είναι δύσκολο να γραφτεί μία. Μην εμπιστευτείτε καμία συνταγή, αν πρόκειται για production
σύστημα.\
Πρέπει επίσης να μελετηθεί σωστά το σε ποια αρχεία/executables θα δοθούν τα capabilities που θα επιτρέπουν να κάνουν unmount τα filesystems και να τερματίζουν
διεργασίες, για να μπορεί το σύστημα να \"κατεβαίνει\" κανονικά, και να μην κάνει fsck σε κάθε boot, ούτε να βρίσκει \"ανοιχτά\" processes.\
Σε κάθε περίπτωση, **πρέπει** να επιτραπεί το switching κατά το compile του πυρήνα, για να μπορείτε να απενεργοποιήσετε το lids προσωρινά. Αλλιώς, το root
account, σε μία normal εγκατάσταση, θα είναι τόσο περιορισμένο που θα είναι άχρηστο.\
Τέλος, αν δείτε ότι το σύστημα δεν καλο-δουλεύει μετά τις αλλαγές που κάνατε, ένα security=0 σαν command parameter στο lilo θα σας δώσει τη δυνατότητα να
ξεκινήσετε το σύστημα με το LIDS απενεργοποιημένο.

### [4.2 Που το βρίσκω; Άλλο Documentation;]{#ss4.2}

Που το βρίσκετε; Μα που αλλού, εκτός από το <http://www.lids.org>. Εκεί θα βρείτε, εκτός από τα patches για τους πυρήνες της σειράς 2.4 και της σειράς 2.2, και
διάφορα links για documentation. Το δικό τους FAQ, links για άρθρα που έχουν γραφτεί για το LIDS, links για reviews, link για εκείνο το POSIX draft\....\
Καλό θα ήταν βέβαια να υπήρχε ένα graphical configuration utility (πεδίον δόξης λαμπρό για τους απανταχού qt ή gtk programmers) αλλά δεν έχει γραφτεί κάποιο
τέτοιο ακόμα από ότι ξέρω. Ιδού η Ρόδος\....

### [4.3 Disclaimer και συμπεράσματα.]{#ss4.3}

Δεν χρειάζεται βέβαια να πω ότι η χρήση του LIDS δεν προτείνεται αν είστε αρχάριος. Σε κάθε περίπτωση, για ότι κάνετε με το LIDS (ή και χωρίς αυτό :-) δεν φέρω
καμία ευθύνη. Διαβάστε το documentation, ξαναδιαβάστε το, κι αν είστε έτοιμοι, πάρτε ένα backup τα αρχεία σας και δοκιμάστε το\...

Το LIDS δεν μου φάνηκε ακόμα έτοιμο για production servers, κυρίως λόγω της έλλειψης documentation και ενός εύκολου configuration utility. Όπως ξαναείπα, ιδού
πεδίο δόξης λαμπρό\...\
Η αλήθεια είναι πάντως, ότι παρέχει ένα επίπεδο ακόμα ασφαλείας στο παλιό γνωστό και ταλαιπωρημένο Unix-security scheme\... Μόλις δοθεί η δυνατότητα υποστήριξης
capabilities και στο filesystem, όλα θα είναι καλύτερα :-)

