+++
title = 'Αλληλογραφία'
date = '1998-11-01T00:00:00Z'
description = ''
author = '<magaz@linux.gr>'
issue = ['Magaz 09']
issue_weight = 7
+++

----------------------------------------------------------------------------------------------------------------------------------------------------------------

*\"Κανόνες\" αλληλογραφίας: Από το επόμενος τεύχος (10) που το Magaz θα τοποθετηθεί στο μηχάνημα του Hellug, θα υπάρχει φόρμα καταχώρησης ερώτησης\... Μέχρι
τότε, παρακαλούμε ακολουθήστε τους κάτωθι κανόνες:*

----------------------------------------------------------------------------------------------------------------------------------------------------------------

α) Να βάζετε ένα θέμα σχετικό με την ερώτηση στο mail σας. Ένα θέμα της μορφής Ερώτηση περί Linux δεν βοηθάει ιδιαίτερα.\
β) Να ρίχνετε και καμιά ματιά στα περασμένα τεύχη, και εννοώ και την στήλη της αλληλογραφίας, αλλά και τα άρθρα. Ίσως κάποιες ερωτήσεις να απαντούνται από
εκεί.\
Επίσης, παρακαλούμε γράφετε στα ελληνικά. Αν το outlook σας δεν βλέπει ελληνικά, βάλτε linux :-)

**1. Defrag για Linux**
-------------------------------------------------

**2. X-windows και χρώματα**
------------------------------------------------------

**3. Viper 330**
------------------------------------------

**4. KDE μόνο για το RedHat 5.0.**
------------------------------------------------------------

**5. Ελληνικό Πληκτρολόγιο**
------------------------------------------------------

**6. Ξανά πρόβλημα Debian**
-----------------------------------------------------

**7. Εύρεση του XISP**
------------------------------------------------

**8. Ελληνικά στο DOSemu**
----------------------------------------------------

**9. Ζητείται Linux**
-----------------------------------------------

**10. Οtenet PPP**
----------------------------------------------

**11. Kppp προβλήματα**
---------------------------------------------------

**12. Matrox Mystique**
---------------------------------------------------

**13. Applixware και Ελληνικά**
-----------------------------------------------------------

**14. IP-Masquerading**
---------------------------------------------------

**15. PINE και ελληνικά**
-----------------------------------------------------


### [1. Defrag για Linux]{#s1}

Από : [Σωτήρη Παρμάκη](mailto:paleolithic@iol.it)

Απάντηση : [Μιχάλης Καμπριάνης](mailto:mkabrian@acropolis.gr)

Απάντηση : [Νίκος Κόκρας](mailto:kokni@eexi.gr)

Γειά (και πάλι από μένα) ;-) Υπάρχει εφαρμογή γιά defragmentation του δίσκου για το Linux?

***MK:** Όχι, και δεν χρειάζεται. Υπάρχουν ορισμένες τέτοιου είδους εφαρμογές στο sunsite για να είμαι πιο σωστός, αλλά στην πραγματικότητα αναλαμβάνει το
λειτουργικό να κάνει κάτι τέτοιο. (όπως και στα windows NT δεν υπάρχει, αλλά εκεί δημιουργείται fragmentation και από ότι ξέρω έχουν βγει τρίτα προγράμματα, τα
οποία όμως απλά το αναφέρουν, δεν το λύνουν\...)\
**NK:** Πράγματι στο sunsite υπάρχει ένα defrag το οποίο εδώ και 2 χρόνια είναι μεταξύ alpha και beta. Όπως καταλαβαίνεις τέτοια προγράμματα δεν σηκώνει να
είναι beta και συνεπώς δεν έχει τύχει ευρείας χρήσης. Νομίζω ότι κάπου τώρα τελευταία είδα μία νέα έκδοση του defrag (ψάξε στο
[ftpwatcher](http://lfw.linuxhq.com). Το ότι το linux δεν έχει πρόβλημα defrag δεν είναι απόλυτα ακριβές, χωρίς να είναι λάθος. Πράγματι το ext2 έχει natively
κάποια πρόβλεψη για το fragmentation αλλά κάθε πράγμα έχει τα όριά του. Σε κάθε περίπτωση όσο το fragmentation σου δεν φτάνει σε υπερβολικά νούμερα (δηλ. πάνω
από 10-15%) δεν έχεις πρόβλημα και σίγουρα δεν υπάρχει καμία σχέση με \"άλλα\" λειτουργικά. Μπορείς όμως να κάνεις και εσύ κάτι για το fragmentation: Υπάρχουν
μερικά σημεία του filesystem που είναι επιρρεπή σε fragmentation. Αυτά είναι το /tmp, το /var και το /home (εάν έχεις πολλούς χρήστες ή γράφεις / σβήνεις όλη
την ώρα). Εάν βάλεις το /tmp και το /var σε διαφορετικά partitions έχεις κάνει ότι θα έκανε το καλύτερο defrag πρόγραμμα. Συνοπτικά λοιπόν δεν σου συνιστώ να
τρέξεις το ειδικό πρόγραμμα εάν έχεις σημαντικά πράγματα στο δίσκο σου (δυστυχώς, δεν ξέρω κανένα που να το έχει τρέξει για να μας πει από πρώτο χέρι) και
αντίθετα σου προτείνω μόλις σου δοθεί η ευκαιρία να κάνεις ένα σωστό partitioning ώστε να κοντρολάρεις το fragmentation εν τη γεννέση του.*


### [2. X-windows και χρώματα]{#s2}

Από : [Σωτήρη Παρμάκη](mailto:paleolithic@iol.it)

Απάντηση : [Μιχάλης Καμπριάνης](mailto:mkabrian@acropolis.gr)

Γειά,\
Είμαι νέος χρήστης του Linux και έχω μερικά προβλήματα με τα Xwindows.\
Έχω ένα σύστημα με Diamond Stealth 3D 2240(Virge 2Mb), 16Mb ram και Red Hat 5.1. Το πρόβλημα είναι ότι δεν μπορώ να έχω 16 ή 24bit χρώμα στα X-windows(με KDE
1.0) (ακόμη κι αν χρησιμοποιώ: startx -bpp 16)(και παρότι στο Xwindow configuration εχω ενεργοποιήσει τις:800x600x8bit, 800x600x16bit, 800x600x24bit). Υπάρχει
τρόπος να έχω περισσοτερα από 8bit χρώμα;

*Φίλε Σωτήρη,\
η σωστή εντολή είναι η startx \-- -bpp 16 για 16 bit χρώμα. Βέβαια, για να μπορέσεις να δεις παραπάνω χρώματα πρέπει να το υποστηρίζει και ο server που
χρησιμοποιείς, ο οποίος ΥΠΟΘΕΤΟΥΜΕ ότι τα υποστηρίζει, αλλά για να είμαστε πιο σίγουροι, κάνε ένα \"ls -l /usr/X11/bin/X\*\" για να δεις το αρχείο X που
δείχνει. Αν δείχνει στο αρχείο XF86\_VGA16 πρέπει να ξαναρυθμίσεις τα X-windows με όποιον τρόπο έχει το RedHat, ή με το standard xf86setup. Εκεί θα του δηλώσεις
ως server τον S3virge ή τον SVGA. (Πληροφοριακά, αν ΔΕΝ έχεις εγκαταστήσει αυτούς τους servers δεν θα τους εγκαταστήσει το πρόγραμμα μόνο του).*


### [3. Viper 330]{#s3}

Από : [Μαλάκτα Μαλακταία](mailto:antoula@hotmail.com)

Απάντηση : [Βαγγέλης Παπαδογιαννάκης](mailto:papas@rocketmail.com)

Απάντηση : [Μιχάλης Καμπριάνης](mailto:mkabrian@acropolis.gr)

Είμαι ένας νέος χρήστης του Linux (2 βδομάδες έχω ασχοληθεί με αυτό σοβαρά). Πρόσφατα αντιμετώπισα το πρόβλημα της κάρτας ήχου μου κάτω από Linux. Έχω μία Opti
c929 (Mad 16 pro -υπάρχει στο menu sound του kernel configuration). Διαβάζοντας πολλά howtos τελικά κατάφερα να την εγκαταστήσω σωστά και τη στιγμή που σας
γράγφω αυτό το γράμμα ακούω ένα CD μου :) Δυστυχώς όμως δεν είναι όλα τόσο καλά! Έχω το redhat 5.1 με πυρήνα 2.0.35. Μόλις λοιπόν έφτιαξα τον καινούργιο πυρήνα
με υποστήριξη κάρτας ήχου και έκανα compile ανακάλυψα ότι δεν μπορώ να μπω στα x windows ! Γράφω startx, η οθόνη γίνεται μαύρη και το σύστημα κολλάει. Τρέχοντας
το Xconfigurator τη στιγμή που επιλέγω probe η οθόνη γίνεται μαύρη και κολλάει πάλι το σύστημα - αντί να αναβοσβήνει μερικές φορές η οθόνη\... Ακόμα και όταν
πατάω \"dont probe\" όταν τελικά προσπαθώ να μπω στα X πάλι κολλάει το σύστημα\... Κάρτα γραφικών μου είναι η viper v330 και χρησιμοποιεί τον XFree86-SVGA
server. Κάτι όμως μέσα μου με έτρωγε και έβαλα στη θέση της την Diamond Stealth 3d 2000 pro και, αφού εγκατέστησα το σωστό server (S3) το σύστημα μπήκε κανονικά
στα X ! Δυστυχώς όμως εγώ δεν μπορώ να κρατήσω την Stealth\....Άλλωστε τσάμπα έδωσα το 20 χιλιάρικα για την viper; Μήπως μπορείτε να μου πείτε τι φταίει; Δεν
ξέρω τι πρέπει να δοκιμάσω\... ότι κάνω αποτυγχάνει.

***ΒΠ:** Να υποθέσω οτι έψαξες στο: <http://www.xfree86.org/3.3.2/NV11.html#1>;;;;; το riva128 δεν έχει η κάρτα σου ;;; (από την άλλη, δεν ξέρω αν είναι για PCI
ή AGP, και τι είδους έχεις εσύ\...)\
Επίσης, είχε πάρει το μάτι μου κάτι για αυτή την κάρτα, που είχε σχέση με τη suse, αλλά δυστυχώς δε θυμάμαι τίποτα\... Ούτε που, ούτε τι\... sorry \...\
Επίσης, από το dejanews:*

    ------------------------------------------------

    > Hi !
    > 
    > I am having some problems to configure Linux to work with a Diamond Viper
    > V330 PCI OEM video board.
    > 

    This card cannot share an interupt (IRQ setting) with anything else.  
    Maybe you need to give it a unique IRQ.


    ------------------------------------------------
     >> Jens Johannesson writes:

     > After startx, the screen becomes dark and the machine hangs
     > completely.  I have a ASUS P5A motherboard, AMD K6, Diamond Viper
     > V330 and use XFree86 3.3.2 as distributed with Debian 2.0. I
     > upgraded the BIOS to Version 1003 as the corresponding readme
     > indicated improvements regarding the NVIDIA RIVA128.

     > Any hints?

    The RIVA cards use an IRQ.  Earlier servers would hang if they shared
    an IRQ, but the latest one doesn't have that problem.  Try downloading
    the latest (pachlevel 3) SVGA server and installing that.

    ------------------------------------------------

*και εν πάσει περιπτώσει, κάνε ένα ψάξιμο στο : <http://www.dejanews.com/categories/Computers/Software/Operating_Systems/Unix/Linux/> προφανώς δεν θα είσαι ο
μόνος που έχει αυτό το πρόβλημα!\
**MK:** Με όλα αυτά που είπε ο Βαγγέλης, θυμήθηκα το εξής: στήσιμο Xfre86-3.3.2 σε μηχάνημα με PCI 3Com και AGP Nvidia Riva 128 (STB Velocity). Το πρόβλημα ήταν
τα shared IRQs. Επειδή δεν ήξερα (και δεν ξέρω) να πω στην τάδε κάρτα AGP να πάρει το τάδε συγκεκριμένο IRQ, άλλαξα τη θέση του Ethernet controller και λύθηκε
το πρόβλημα. Χρησιμοποιείς τον SVGA Server. Επίσης, αν δεν κάνω λάθος, υπάρχει και στο site της SuSE ένας ειδικός x-server για την κάρτα αυτή. Θα το βρεις στο
<http://www.suse.de> στο section για τους X-servers.*


### [4. KDE μόνο για το RedHat 5.0.]{#s4}

Από : [Ισαάκ Τσαλίκογλου](mailto:isaakt@hotmail.com)

Απάντηση : [Βαγγέλης Παπαδογιαννάκης](mailto:papas@rocketmail.com)

Γειά σας, διαβάζω ανελλιπώς το περιοδικό σας και το βρίσκω ιδιαίτερα ενδιαφέρον.

*Ευχαριστούμε\... Μας δίνετε θάρρος για τη συνέχεια\...*

Έχω εγκαταστήσει το RedHat 5.0 εδώ και 2 μήνες και έχω μάθει πάνω κάτω, τα εντελώς χρήσιμα (ls, more, less, minicom). Έχω καταφέρει επίσης να συνδεθώ μέσω του
Metro-X server (γιούπι) και έχω τρέξει το Netscape. Φαίνεται όμως ότι ο ΜέτροΧ έχει κάποιο bugάκι. Με τον Communicator, μετά από τρεις επισ΄κέψεις σε κάποια
σελίδα, τα γράμματα αλλάζουν χρώμα και δεν μπορώ να διαβάσω τίποτα. Ρώτησα κάποιον γνωστό μου (και γνώστη) περί αυτού του φαινομένου, και μου είπε ότι όντως
φταίει ο Metro-X. Εγώ τώρα, δεν έχω χρόνο να επανεγκαταστήσω το Λίνουξ από την αρχή χωρίς Τον ΜέτροΧ (λογική και αυτή, ε; :-)), και επειδή βρήκα στo CD του RAM
το KDE, έκανα ένα query στα rpm του και διάβασα ότι απαιτεί το REdHat 5.1, ή κατι παρόμοιο. Μπορώ να το εγκαταστήσω στο 5.0; Ή μήπως αυτή η παρατήρηση ισχύει σε
ορισμένες περιπτώσεις;

*Λοιπόν έτσι είναι, το CD του RAM περιέχει τον KDE για το RH 5.1 μόνο, αλλά φυσικά υπάρχει και για το 5.0. Πήγαινε μια βολτίτσα από το <http://www.kde.org> και
κατέβασέ το αν θες (Μην ξεχάσεις να κατεβάσεις και τις Qt libs από το <http://www.troll.no>)\
Πάντως, καλό θα είναι να αναβαθμίσεις το RH από 5.0 σε 5.1 (το 5.0 είναι πολύ bug-friendly :)))*


### [5. Ελληνικό Πληκτρολόγιο]{#s5}

Από : [Κώστας Σαπαλίδης](mailto:kalaitso@compulink.gr)

Απάντηση : [Μιχάλης Καμπριάνης](mailto:mkabrian@acropolis.gr)

Εχω εγκαταστήσει RedHat Linux 5.1 και KDE τα Ελληνικά \"πακέτα\" XFGreekFNTS-1-1.noarch.rpm και XFGreekKBD-1.2-2.noarch.rpm και βλέπω κανονικά Ελληνικά. Δήλωσα
και το πληκτρολόγιο el\_US και τα λοιπά όπως λέει το readme του installation αλλά το πληκτρολόγιο παραμένει Αγγλικό όταν πατάω right+Alt. Προφανώς δεν το
αναγνωρίζει σαν δίγλωσσο. Τι μπορεί να φταίει και ποιά είναι τα αρχεία που πρέπει να ενημερώσω?

*Την απάντηση θα βρεις στο Linux Zone, τεύχους 6 του περιοδικού. Γενικά, κάτι δεν πάει καλά με το el\_US.*


### [6. Ξανά πρόβλημα Debian]{#s6}

Από : [Λέων Ίσαυρο](mailto:leoniv4@hotmail.com)

Απάντηση : [Νίκος Κόκρας](mailto:kokni@eexi.gr)

Απάντηση : [Βαγγέλης Παπαδογιαννάκης](mailto:papas@rocketmail.com)

Αγαπητοί φίλοι Linux-άδες Επιτέλους έκανα download από την Debian και εγκατέστησα το Linux 2.0 στον αρχαίο υπολογιστή μου,, γράφτηκα μάλιστα με χαρά στην λίστα
των Ελλήνων χρηστών του περιοδικού σας.

***NK:** Καλά έκανες*

Δυστυχώς στην σχέση μου με το Linux τίποτα μέχρι τώρα δεν έχει λειτουργήσει απρόσκοπτα και καταφεύγω πάλι σε σας για να λύσετε το νέο μου πρόβλημα: Ενώ η
εγκατάσταση έγινε κανονικά και όλα τα αρχεία τοποθετήθηκαν στις θέσεις τους, δεν μπορώ να δώσω καμμιά εντολή Unix στο σύστημα. Αντί για το \# έχω \$ για prompt.
Τι μπορεί να έχει πάει στραβά;

***NK:** Τίποτα. Υπάρχει η συνήθεια ο root να έχει prompt \# και οι χρήστες \$. Αυτό μόνο για να καταλαβαίνει κανείς ότι είναι root και να **προσέχει**. Κάνε
λοιπόν ένα user account (adduser login, μετά passwd login) και παίξε από εκεί.*

Ίσως να μην εγκαταστάθηκαν κάποια πακέτα από το dselect γιατί έχω την αίσθηση ότι τα έκανα θάλασσα\...Αλλά όταν έκανα login στο root και ξεκίνησα το dselect δεν
μου ανάφερε τόσα πακέτα όσα αμέσως μετά την πρώτη επανεκκίνηση (αμέσως μετά την εγκατάσταση). Θα ήθελα να εγκαταστήσω το TeX το Netscape Navigator και τα
XWindows αλλά πλέον δεν μου τα δείχνει ως διαθέσιμα.

***NK:** Το dselect είναι το ΜΕΓΑΛΟ πρόβλημα της Debian. Δεν ξέρω τι εγκατάσταση έκανες και πόσο πλήρης είναι αλλά οπωσδήποτε διάβασε το manual του dselect. Για
να δεις ως διαθέσιμο π.χ. το TeX, θα πρέπει το dselect να τα \"δει\" δηλαδή είτε να τα έχεις στον δίσκο σου (και να πεις στο dselect το directory όπου τα έχεις)
είτε να στοχεύσεις το dselect σε ένα official debian ftp site. Και στις 2 περιπτώσεις πρέπει να του πεις να πάρει την λίστα των active πακέτων που υπάρχουν
διαθέσιμα (υπάρχει επιλογή στο menu του dselect).*

Κάτι άλλο που με παραξενεύει είναι ότι δεν βλέπω το αποτέλεσμα της εντολής μου στο prompt. Έτσι για παράδειγμα αν γράψω:

----------------------------------------------------------------------------------------------------------------------------------------------------------------

       $ cd /usr

----------------------------------------------------------------------------------------------------------------------------------------------------------------

τελικά θα δω:

----------------------------------------------------------------------------------------------------------------------------------------------------------------

       $

----------------------------------------------------------------------------------------------------------------------------------------------------------------

αντί για όπως περιμένω:

----------------------------------------------------------------------------------------------------------------------------------------------------------------

       dev/hda1/usr>$ (ή τελοσπάντων κάτι τέτοιο)

----------------------------------------------------------------------------------------------------------------------------------------------------------------

***NK:** Αυτό δεν είναι βέβαια το αποτέλεσμα της εντολής σου. Για να δεις το αποτέλεσμα της εντολής σου πρέπει για το παράδειγμα που έδωσες να δώσεις την εντολή
pwd. Αυτό που θέλεις είναι μια ιδιότητα του bash (customizable prompt). Ρυθμίζεται από την variable PS2 και οδηγίες θα βρεις στην man page του bash (man bash,
προς το τέλος). Συνοπτικά, θα πρέπει να βάλεις στο /etc/bashrc ή /etc/profile ή  /.bashrc μία εντολή του στυλ PS2=/x/c/s όπου x,c,s είναι switches που θα βρεις
στην manpage του bash.\
**ΒΠ:** Για την ακρίβεια, για να δεις το path στο οποίο βρίσκεσαι ανά πάσα στιγμή, γράψε PS1=\[\\w\] (είναι κάτι αντίστοιχο με το PROMPT \$p\$g του dos). Το
PS2, είναι το prompt που βγάζει το bash όταν δεν έχεις κλείσει κάποια εισαγωγικά, δηλ. αν PS2=\[\<\] (όπως και είναι το default) και γράψεις\
echo \"ale a yact \"ENTER\"\
θα σου βγάλει από κάτω:\
\<\
για να συνεχίσεις. Θα σου το βγάζει μέχρι να κλείσεις τα εισαγωγικά. (το αποτέλεσμα της echo, θα περιέχει τα enter που πάτησες\...)*

Δυστυχώς δεν έχω καμμιά σχέση μέχρι τώρα με Linux, Unix και παρεμφερή με αποτέλεσμα να μην μπορώ να καταλάβω τίποτα. Μάλλον δεν είναι και τόσο φιλικό όσο λένε
το Linux\...

***NK:** Το ότι δεν έχεις καμία σχέση το καταλάβαμε :-) αλλά κανείς δεν είπε ότι είναι user-friendly το Linux (και αν το είπε κακώς έκανε). Το Linux είναι
sys-admin frendly.*

Περιμένω την απάντησή σας με ανυπομονησία αφού είστε και η μόνη πηγή που μπορώ να απευθυνθώ. Δυστυχώς όποια άλλη πηγή του LDP και αν έψαξα δεν με κάλυψε.

***NK:** Προφανώς δεν έψαξες καλά!!!\
**ΒΠ:** Μάλλον καθόλου θα έλεγα αλλά καταλαβαίνς ότι ήσουνα πολύ χαμένος σε όλα αυτά, ε;;;*

Σας χαιρετώ με απελπισία (και απογοήτευση) Υ.Γ: Αν καταφέρω να εγκαταστήσω το TeX -αλήθεια πώς γίνεται αυτό;- από που θα πείσω το σύστημα να γράψει ελληνικά;

***NK:** Άστο αυτό για αργότερα. Ακόμα δεν έβαλες linux και θέλεις TeX ?*


### [7. Εύρεση του XISP]{#s7}

Από : [Γιώργος Ρείζης](mailto:reizis@sit.forthnet.gr)

Απάντηση : [Μιχάλης Καμπριάνης](mailto:mkabrian@acropolis.gr)

Θα σε παρακαλούσα να μου πεις από που μπορώ να προμηθευτώ το x-isp ώστε να το χρησιμοποιήσω στη σύνδεσή μου με την Forthnet. Σ.Σ. Χρησιμοποιώ το Redhat 5.1.

*Γιώργο, το X-ISP θα το βρείς στην σελίδα του Δημήτρη Μπούρα (που το έγραψε) στο: <http://users.hol.gr/~dbouras>. Για RedHat 5.1 ίσως να βρεις pre-compiled στο
<ftp://argeas.argos.hol.gr>*


### [8. Ελληνικά στο DOSemu]{#s8}

Από : [Παναής](mailto:alexakos@csd.uch.gr)

Απάντηση : [Νίκος Κόκρας](mailto:kokni@eexi.gr)

Παιδιά χαιρετώ και ελπίζω να είστε καλά. Έχω το εξής πρόβλημα στο RedHat Linux 5.1 : Έχω εγκαταστήσει αρκετά Ελληνικά fonts και γενικά στα X-Windows δεν έχω
πρόβλημα να \"δω\" και να γράψω Ελληνικά. Χρησιμοποιώ το grISOXKb-1.2. Το ερώτημά μου είναι: Τι γίνεται με τα ελληνικά στο DOSemu. Δηλαδή: Το DOS χρησιμοποιεί
Ελληνικά κωδικοσελίδας 737. Έχω γράψει κάποια προγράμματα για DOS τα οποία τα δουλεύω κανονικά στο DOSemu, αλλά χωρίς Ελληνικά. Το gr2gr.pl του Χαρίτση δεν
κάνει σωστή μετατροπή των Ελληνικών του DOS σε ELOT-928, αλλά και πάλι δεν θέλω να χρησιμοποιώ φίλτρα όταν μεταφέρω αρχεία κειμένου από DOS σε Linux και τ\'
ανάποδο. Με άλλα λόγια, υποθέτω ότι αν είχα στο Linux μία τουλάχιστον γραμματοσειρά σε codepage 737 δεν θα είχα πρόβλημα να ανοίξω ένα xterm -fn \"Η
γραμματοσειρά\" και εκεί να τρέξω το DOSemu και να \"βλέπω\" Ελληνικά. Πάω στο <ftp://dolphin.doc.ac.ic.uk> όπου λένε τα HOWTOs ότι βρίσκεις Ελληνικά σε
codepage 737, αλλά είναι μονίμως down. Anyway, υπάρχει κανείς που να έχει καμιά ιδέα για το πως θα λύσω το πρόβλημα των Ελληνικών σε DOSemu ? Σκεφτείτε πόσο
software (ΕΛΛΗΝΙΚΟ) έχει γραφτεί για DOS. Είναι κρίμα όλα αυτά να μην μπορεί να τα \"γευτεί\" ένας Linux user.

*Όσον αφορά τα ελληνικά δεν μπορώ να σε βοηθήσω συγκεκριμένα αλλά: υπάρχει ένα πρόγραμμα (greek-console) που περιέχει ελληνικές γραμματοσειρές 737 αν δεν κάνω
λάθος (είχα δει κάποτε στο man page) και στο linux κωδικοποιεί θαυμάσια (για το dosemu δεν ξέρω). Αυτές σε συνδυασμό με το i8n του RedHat5.1 λογικά θα πρέπει να
αρκούν. Ο [Γιώργος Κεραμίδας](mailto:keramida@ceid.upatras.gr) είναι ο \"ένοχος\" για το ΠΑΡΑ - ΠΟΛΥ - ΚΑΛΟ greek-console. Δυστυχώς δεν έχω καμία εμπειρία από
DOS για να σε βοηθήσω πιο συγκεκριμένα.*


### [9. Ζητείται Linux]{#s9}

Από : [Γιάννη Α.](mailto:fikip@hol.gr)

Απάντηση : [Βαγγέλης Παπαδογιαννάκης](mailto:papas@rocketmail.com)

Χαιρετισμοί. Είμαι χρήστης των Windows και θέλω να ασχοληθώ με το Linux. Το πρόβλημά μου είναι οτι δεν μπορώ να το βρω στο internet και να το \"κατεβάσω\".
Εκτός αυτού άκουσα πως υπάρχουν πολλές εκδόσεις Linux (?) απο διαφορετικές εταιρίες (πχ RedHat). Τελικά τί συμβαίνει;

*Linux είναι ένα, πολλές distrinutions υπάρχουν. Η κάθε μία έχει καλά και κακά. Όλες όμως, είναι το ίδιο πάνω-κάτω*

Γιατί υπάρχουν τόσες εκδόσεις του Linux?

*(distributions) Γιατί όχι;;; Σοβαρά, επειδή η κάθε εταιρία το προσφέρει μαζεύοντας διάφορα προγράμματα κατά την κρίση της, γράφοντας τα σε ένα CD, και μετά το
πουλάει. Θεωρητικά, το κόστος της αγοράς σου είναι το CD, και η δουλειά που έκαναν οι άνθρωποι να τα μαζέψουν όλα αυτά και να σου τα προσφέρουν.*

Τι έχει να προσφέρει η κάθε μια και ποιά είναι η καλύτερη?

*Είναι καθαρά υποκειμενικό το θέμα, αλλά για να αρχίσεις σου συνιστώ redhat ή caldera*

Και το πιό σημαντικό, που μπορώ να προμηθευτώ το Linux?

*Διάβασες κανα FAQ, κάνα HOWTO? Κάνε μια περασάδα από τα: <http://www.linux.gr> <http://www.linux.org> distributions: <http://www.redhat.com>
<http://www.suse.com> <http://www.caldera.com> <http://www.cdrom.com/titles/os/slackwar.htm> <http://www.cdrom.com/titles/os/turbolin.htm>*


### [10. Οtenet PPP]{#s10}

Από : [Ανδρέα Μπινέλα](mailto:andrious@rocketmail.com)

Απάντηση : [Νίκος Κόκρας](mailto:kokni@eexi.gr)

Συγχαρητήρια για το περιοδικό για το linux και να συνεχίσετε πάντα έτσι. Είμαι ένας καινούργιος φίλος του linux και έχω κάποιο πρόβλημα δεν μπορώ να κάνω
σύνδεση με τον isp που για μένα είναι η otenet. Σας παρακαλώ πείτε τι να κάνω για να μπω στο δίκτυο με linux.

*Πρέπει να ρυθμίσεις το ppp και τον δαίμονά του. Πάρε το [XISP](http://users.hol.gr/~dbouras) εάν δεν ξέρεις πως. Αλλιώς γίνε συγκεκριμένος.*


### [11. Kppp προβλήματα]{#s11}

Από : [Κώστα Σακελλαρίδη](mailto:kos_sak@otenet.gr)

Απάντηση : [Παναγιώτης Βρυώνης](mailto:vrypan@hol.gr)

Για σας πάλι.Εχω κατι προβληματάκια με το Kppp. Πιο συγκεκριμένα μου βγάζει το μύνημα \"no dialtone\" το οποίο μου εβγαζε και στα 98 αλλα εκει το βρήκα. Ξέρετε
πως μπορώ να το φτιάξω?

*Στο kppp :*

    Setup -> Modem -> Modem Commands -> Dial String = ATX3DT

*Αυτό θα πρέπει να δουλέψει\...*


### [12. Matrox Mystique]{#s12}

Από : [Infonorth Computer systems](mailto:xalatas@rodopi.cc.duth.gr)

Απάντηση : [Μιχάλης Καμπριάνης](mailto:mkabrian@acropolis.gr)

Έχω ένα πρόβλημα με τα X. Δεν μπορώ να εγκαταστήσω τα X να παίζουν 800x600 με πάνω από 16 χρώματα. Έχω μια κάρτα Matrox Mistique 220 με 2MB ram και από ότι
φαίνεται δεν την βλέπει για SVGA γιατί όταν βάζω SVGA με 2MB Ram από το XF86Setup γυρνάει στο 320x200 με 256! Τι να κάνω; Υπάρχει κάποιο patch για την κάρτα
μου; Ακόμα δεν παίζει με την Matrox Millenium που έχει μία επιλογή στο menu\....

*Για Matrox Mystique 220 δεν ξέρω, αλλά μπορείς ίσως να δοκιμάσεις τον Server της [Suse](http://www.suse.de) για Mystique 200. Αν δουλέψει, εμνημέρωσέ μας να
ξέρουμε.*


### [13. Applixware και Ελληνικά]{#s13}

Από : [David Lekic](mailto:dlekic@ee.upatras.gr)

Απάντηση : [Μιχάλης Καμπριάνης](mailto:mkabrian@acropolis.gr)

Γεια σας. Είμαι ένας παλιός χρήστης στο LINUX. Εδώ και καιρό πήρα το APPLIXWARE για την εργασία μου. Παράλληλα έβαλα και ελληνικές γραμματοσειρές (Type1) και
μετά από πολλές προσπάθειες κατόρθωσα να τις εγκαταστήσω στον FONT SERVER του APPLIXWARE. Το πρόβλημα είναι πως όταν πατώ το δεξιό ALT για να γράψω ελληνικά
εμφανίζονται κάποια άσχετα πράγματα στην οθόνη, δηλαδή αντί για α εμφανίζεται \[\]. Μήπως θα μπορούσατε να μου δώσετε μία λύση;

*Δυστυχώς όχι. Έχει να κάνει με την υλοποίηση του πληκτρολογίου από την Applix. Αν και δεν αναφέρεις ποιο οδηγό πληκτρολογίου χρησιμοποιείς, υποθέτω ότι
χρησιμοποιείς αυτόν του Δημήτρη Μπούρα (grXisokbd). Θα σου πρότεινα να δοκιμάσεις και αυτόν του Γιάννη Τσακίρη που θα τον βρεις στο
<http://palamida.math.uch.gr/yannis/shareware>.*


### [14. IP-Masquerading]{#s14}

Από : [Φώτη Αλεξάκο](mailto:alexakos@csd.uch.gr)

Απάντηση : [Νίκος Κόκρας](mailto:kokni@eexi.gr)

Linuxάδες χαιρετώ (ξανά), Σας ξαναενοχλώ για ένα θέμα σχετικό με το IP-Masquerading. Κατ\' αρχήν να ρωτήσω για όσους έχουν το RedHat 5.1 : Έχει διαβάσει κανείς
το /usr/doc/HOWTO/mini/IP-Masquerade; Αν ναι, υπάρχει κανείς που να δοκίμασε να εφαρμόσει αυτά που γράφονται εκεί σε ένα σύστημα που αποτελείται από ένα Linux
box που \"βλέπει\" Internet μέσω PPP ενώ είναι συνδεδεμένο σε ένα LAN με Ethernet ? Γιατί εγώ δοκίμασα και απέτυχα οικτρά.\
Περιγραφή της κατάστασης:\
Έχω ένα Linux μηχάνημα και συνδρομή στην HOL. Το Linux \"βλέπει\" Internet μια χαρά. Στο Linux συνδέω μέσω κάρτας δικτύου NE-2000 δύο μηχανήματα που τρέχουν
Windows-95. Στο Linux έχω δώσει static IP address ακριβώς (και μάλιστα συμπτωματικά) αυτήν του παραδείγματος στο HOWTO που προανέφερα, δηλαδή 192.168.1.1, το
ένα Win-95 μηχάνημα έχει IP 192.168.1.2 και το άλλο 192.168.1.3 \.... Όλα καλά ως εδώ;\
Το LAN δουλεύει μια χαρά, με το Linux βλέπω Internet. Εν συνεχεία, προσπαθώ να \"κάνω\" τα Win-95 μηχανάκια να βλέπουν το Internet που βλέπει το Linux. Δίνω:

----------------------------------------------------------------------------------------------------------------------------------------------------------------

            ipfwadm -F -p deny
            ipfwadm -F -a m -S 192.168.1.0/24 -D 0.0.0.0/0
    και:     ppp-on /* Μπαίνω στην HOL */

----------------------------------------------------------------------------------------------------------------------------------------------------------------

στα Win-95 PC στις ρυθμίσεις δικτύου έχω ορίσει στο TCP/IP gateway το: 192.168.1.1 και στο DNS το DNS της HOL: 194.30.193.155 (αυτός είναι και στο
/etc.resolv.conf του Linux).\
Σύμφωνα με τα παραπάνω θα έπρεπε όταν δίνω π.χ. από ενα Win-95 \"client\": ping 194.30.212.30 (www.hol.gr) να παίρνω απάντηση. Το LAN το βλέπουν κανονικά οι
clients (ping 192.168.1.1 και ping 192.168.1.2 και ping 192.168.1.3 βρίσκουν απάντηση).\
Ακολούθησα επαναλαμβάνω ΠΙΣΤΑ αυτά που γράφονται στο : /usr/doc/HOWTO/mini/IP-Masquerade του RedHat 5.1

Ξέρει κανείς τι μπορεί να φταίει; Το ξέρω έγραψα πολλά, αλλά αν δεν περιγράψεις σωστά το πρόβλημα, δεν θα πάρεις ολοκληρωμένες πληροφορίες.

*Πολύ καλά έκανες και είπες πολλά γιατί περιέγραψες σωστά το πρόβλημά σου. Η λύση βρίσκεται σε κάτι πολύ απλό. Αποτελεί κανόνα όλα τα unixakia που έχουν πάνω
από 2 routes να ΜΗΝ κάνουν IPforwarding για να μην γίνεται της κακομοίρας. Πήγαινε λοιπόν στο /etc/sysconfig και εκεί θα βρεις ένα αρχείο που λέγεται network.
Πάνω πάνω λέει : \"IPv4 forwarding: no\"\
Προφανώς το αλλάζεις σε \"yes\". Κάνεις restart το nework (/etc/rc.d/init.d/network stop καιμετά start) και είσαι ok. Το /etc/sysconfig νομίζω ότι είναι το
σωστό directory. Αν όχι θα είναι κάτι εξαιρετικά παρεμφερές στο /etc directory. Θα έπρεπε να αναφέρεται στο IPmasqHOWTO , μου κάνει εντύπωση που δεν το λέει.
Κάθε φορά που ξεκινάει ο kernel λέει πολύ χαρακτηριστικά : disabling IP forwarding. Ένα cat/tail στα boot messages λογικπα θα πρέπει να στο δείξει.*


### [15. PINE και ελληνικά]{#s15}

Από : [Ανώνυμο](mailto:tcup@bigfoot.com)

Απάντηση : [Νίκος Κόκρας](mailto:kokni@eexi.gr)

Γεια σας, έχω ένα πρόβλημα. Πως θα ρυθμίσω το pine να παίρνει και να στέλνει mail? Δεν έχω βρει καμιά επιλογή για smtp server. Sorry για τα greeklish, αλλά
είπαμε είμαι από linux και δεν έχω ελληνικά (ένα greek-console.κάτι.rpm που βρήκα από κάποιον στο \#linux-gr, δεν δουλεύει)

*Για το pine: Main menu : other commands : setup : config : smtp server\
Το greek console είναι εξαιρετικό πακέτο και δουλεύει σε όλους (από όσο ξέρω). Νομίζω ότι έχει man page (man chcp) ή εν πάσει περιπτώσει δώσε
/usr/local/bin/chcp χωρίς arguments και θα σου δείξει ένα πολύ κατανοητό help.*

