+++
title = 'Editorial'
date = '2000-12-01T00:00:00Z'
description = ''
author = 'Βαγγέλης Παπαδογιαννάκης(mailto:papas@hellug.gr)'
issue = ['Magaz 29']
issue_weight = 1
+++
----------------------------------------------------------------------------------------------------------------------------------------------------------------

*Και καλές γιορτές\...*

----------------------------------------------------------------------------------------------------------------------------------------------------------------

Φτάσαμε στο Δεκέμβρη και βροχές δεν έχουμε δει ακόμα\... Μόνο 2-3 πλημμύρες, που ήταν και αναμενόμενες μια και έχουμε κάψει ό,τι καιγεται. Και το χώμα δε
συγκρατεί το νερό και το βουνό δε συγκρατεί το χώμα και γενικώς δε συγκρατείται τίποτα. Μόνο η ψυχραιμία μας, αλλά **μέχρι πότε**;

Και με αυτήν τη μελαγχολική εισαγωγή, ξεκινάει αυτό το **Editorial**. Ένα Editorial που κανονικά θα έπρεπε να είναι χαρωπό, **Χριστούγεννα πλησιάζουν!**. Και
όλοι μαζεύονται δίπλα στο τζάκι και όλοι είναι κοντά στο **Χριστουγεννιάτικο δέντρο** και όλοι κοιτάνε τις **κάλτσες** που έχουν κρεμάσει στο **τζάκι**
περιμένοντας το δώρο του **'ϊ Βασίλη**. **ΟΧΙ**, κάτι τέτοια γίνονται μόνο στη Αμερική. Εκεί που περιμένουν τα Χριστούγεννα για να βρεθούν όλοι μαζι, εκεί που ο
θεσμός της οικογένειας δεν είναι τόσο δυνατός (γιατί άραγε να υπάρχουν τόσοι άστεγοι;) ασχέτως πώς την παρουσιάζουν τα media και ο κάθε υποψήφιος προεδράρας,
που προς άγραν ψήφων βάζει και τη γυναίκα του δίπλα στο φακό.\
Δεν έχει σημασία ότι κάτω από το γραφέιο του περιμένει μια \`\`Μόνικα\'\'.

Μα τι είναι όλα αυτά και τι σχέση έχουν με το Linux και το Magaz ειδικότερα;

**Καμία\...**

\`Αντε λοιπόν καλές γιορτές, καλά φαγοπότια, και μην ξεχνάτε ότι έχουν πλέον απαγορευτεί τα κοκορέτσια και τα κεφαλάκια και τα λοιπά εδέσματα. ΧΑ, ας έρθουν
στην Κρήτη να μας το πουν\...\
(DISCLAIMER: Εγώ δεν τρώω τέτοια, για τους άλλους λέω (γλύψιμο, ο Αρτέμης ε;;;)).

Ένας τρελός επιστήμονας, ονόματι **Φώτης Γιαννούλας**, που οι φήμες τον τοποθετούν στο **Βόλο**, μου έστειλε ένα email για ένα Project, το **LCP (Linux
Classification Project)**, την κατηγοριοποίηση των HOW-TOs. Χαιρετίζουμε την προσπάθειά του και του υποσχόμαστε (εμείς, οι Παπαδογιαννάκηδες Βαγγέληδες) ότι
έχει μια θέση στο **magaz**, αλλά στο επόμενο τεύχος, γιατί δεν πρόλαβα να τα μεταφράσω σε **SGML**. Το Project είναι σε **Beta** φάση και, απ\' όσο το είδα,
είναι \*ήδη\* σε πολύ καλή κατάσταση.\
Να σημειώσω εδώ ότι είναι μια πολύ καλή δουλειά και πραγματικά χρειάζεται βοήθεια. Και αν όχι βοήθεια, στήριξη. Σύντομα αυτό το project θα μεγαλώσει πολύ. Η
κοινότητα του linux πραγματικά το είχε ανάγκη.\
Περισσότερες πληροφορίες από τον ίδιο, στο mail <photis_the_great@vol.forthnet.gr>

Στα άρθρα του magaz τώρα, το τεύχος, αν και θα έπρεπε να είναι εορταστικό, δεν είναι και τόσο, αφου δεν έχει **bonus άρθρο**. Αυτό γιατί δεν προσφέρονται και
τόσοι να γράψουν καμιά γραμμή. Ευτυχώς που ο [Παπακώστας ο Ευρυπίδης](mailto:evris@hellug.gr) μου έχει αφήσει παρακαταθήκη κάτι άρθρα που θα δημοσιεύονταν στο
DILIMA, αλλά τελικά αποφάσισε ότι το **magaz** είναι καλύτερο (γιατί άραγε;). Ευτυχώς που υπάρχει ο [Καμπριάνης ο Μιχάλης](mailto:kabrianis@hellug.gr), και
ξελασπώνει λίγο την κατάσταση\... Φυσικά και θα αναφέρω το μεγάλο μας ευεργέτη, τον [Κώστα Τσακάλογλου](mailto:tsakf@hellug.gr), που ουκ ολίγες φορές μας έχει
ξελασπώσει με την XBASIC. Όσο για εμένα, ε, γράφω κάνα editorial, γράφω και κάνα άλλο άρθρο που πότε - πότε βάζω, ε φτιάχνω και το νέο site του magaz, ε,
αυτά\...

Με χαρά (και ανησυχία για το τι θα βάλω στο επόμενο τεύχος) λοιπόν σας παραπέμπω στα άρθρα αυτού του μήνα:

-   [XBASIC](04_xbasic.html) και οι συναρτήσεις της, από τον Τσακάλογλου.
-   [Hellenic Status](03_hellenic-status.html)από τον Ευρυπίδη Παπακώστα.
-   [Bash\...](05_bash.html)από τον Καμπριάνη Μιχάλη
-   [Ελληνικοί ISPs](02_erevna.html)από το Βραχνάκη το Γιώργο. Αυτόν τον καλωσορίζουμε ιδιαιτέρως στην παρέα του magaz, μια και κατάγεται από το Linuxοχώρι!\
    Τιιιιιι;;;;; Δεν ξέρετε το linuxοχώρι;;;;;;;;; Ντροπή σας! για πηγαίνετετε [εδώ](http://www.eeea.gr/article.php3?sid=20000607113131) εδώ να διαβάσετε\...
    και μετά [εδώ](http://www.eeea.gr/article.php3?sid=20000613081716). Για να θυμούνται οι παλιοί και να μαθαίνουν οι νεότεροι\...

ΑΑΑΑ, να μην ξεχάσω να αναφέρω ότι δε νομίζω το επόμενο magaz να βγεί νωρίς το Γενάρη του νέου έτους. Αυτό πιστεύω ότι είναι κατανοητό και χωρίς να χρειάζεται
να το εξηγήσω\...

Καλή ανάγνωση mages και υπομονή, το νέο magaz έρχεται!\
