+++
title = 'Editorial'
date = '1999-01-01T00:00:00Z'
description = ''
author = 'Μιχάλης Καμπριάνης'
issue = ['Magaz 11']
issue_weight = 1
+++
----------------------------------------------------------------------------------------------------------------------------------------------------------------

*Ένας ακόμα χρόνος πέρασε. Ένας χρόνος όμως, ο οποίος δεν ήταν σαν τους άλλους. Ένας χρόνος με Magaz, ένας χρόνος που έκανε πραγματικότητα το HELLUG.*

----------------------------------------------------------------------------------------------------------------------------------------------------------------

Τελικά μάλλον ήταν ένας σημαντικός χρόνος για το Linux στην Ελλάδα.

Μία μικρή ανασκόπηση θα κάνουμε εδώ, του τι έκανε το Magaz αυτό τον ένα χρόνο.\
Έχουμε λοιπόν:

-   10 Τεύχη.
-   10 (προφανώς) Editorials.
-   52 Άρθρα.
    -   5 Linux Zone.
    -   4 Real World.
    -   7 Παρουσιάσεις προγραμμάτων.
    -   9 Άρθρα για Ελληνικά, γραμματοσειρές, Ελλάδα.
    -   6 Χιουμοριστικά άρθρα
    -   7 Αναλύσεις, σκέψεις, απόψεις.
    -   14 άρθρα με ρυθμίσεις - κόλπα για προγράμματα και δίκτυα.
-   94 απαντημένες ερωτήσεις.

Μέσα σε αυτά και \"δημοσιογραφικές επιτυχίες\" όπως η παρουσίαση του KDE και του StarOffice 4.0 πέντε μόλις μέρες μετά την επίσημη ανακοίνωσή τους. Οι ρυθμίσεις
των ISPs της Ελλάδας για το XISP. Τα άρθρα για True Type γραμματοσειρές, για πλήρη Ελληνική λύση στο Latex, για οδηγίες εγκατάστασης Type 1 γραμματοσειρών στο
StarOffice, το Ghostscript και τα X-windows. Και άλλα πολλά.

Μέσα από το Magaz ξεκίνησε η ιδέα του Ελληνικού distribution, η οποία οδήγησε με μία παράξενη μορφή χιονοστιβάδας στην ίδρυση και δραστηριοποίηση του Hellug.

Στο Magaz, στα 10 αυτά πρώτα τεύχη, έγραψαν οι:\
Βρυώνης Παναγιώτης, Γεωργάτος Φώτης, Εξηνταρίδης Γιάννης, Καμπριάνης Μιχάλης, Καραμανώλης Νίκος, Κεραμίδας Γιώργος, Κόκρας Νίκος, Κοτσόκαλης Κώστας,
Μαυρογεωργιάδης Ευθύμιος, Μαυρογιαννόπουλος Νίκος, Παπαδογιαννάκης Βαγγέλης, Παπακώστας Ευριπίδης, Προκοπίδης Προκόπης, Ρόζος Βαγγέλης, Σανιδά Παρασκευή,
Συρόπουλος Απόστολος, Τζέμος Δημήτρης, Τριβυζάς Σπύρος, και το Development Team της Altera.\
Σύνολο 19 άτομα !!!

Το Magaz ξεκίνησε από το <http://www.linux.gr/magaz>, και απέκτησε τρία mirrors ( <http://linux.forthnet.gr/magaz>, <http://sunsite.ics.forth.gr/magaz>, και ένα
ακόμα στο Γ.Π.Α. το οποίο απώλεσε στα τέλη του έτους), καθώς και δεύτερο \"σπίτι\" ( <http://magaz.hellug.gr>).

Το Magaz αναφέρθηκε στα περιοδικά Chip, Ram, Net. Είναι καταχωρημένο στα εξής έγκυρα sites: [Robby](http://www.robby.gr), [Phantis](http://www.phantis.gr),
[Thea](http://www.thea.gr), [Webwatcher](http://webwatcher.org) και [Linux links](http://www.linuxlinks.com).

Η συντακτική ομάδα του Magaz αυτή τη στιγμή, αποτελείται από τα εξής μόνιμα μέλη: Βρυώνης Παναγιώτης, Γεωργάτος Φώτης, Καμπριάνης Μιχάλης, Κεραμίδας Γιώργος,
Κόκρας Νίκος, Παπαδογιαννάκης Βαγγέλης, Παπακώστας Ευριπίδης και Σανιδά Παρασκευή.

To Magaz τέλος, έχει φτάσει να έχει κατά μέσο όρο αυτή τη στιγμή γύρω στα 60 hits την ημέρα. Και για όσους αρέσουν τα μεγάλα νούμερα, αυτό σημαίνει ότι το Magaz
το επισκεφτήκατε 22000 φορές περίπου τον χρόνο που πέρασε!!!

Το Magaz μπαίνει με αυτό το τεύχος στον δεύτερο χρόνο λειτουργίας του. Ελπίζουμε ότι και αυτός ο χρόνος θα είναι τόσο εποικοδομητικός, όσο και ο προηγούμενος.
Ελπίζουμε επίσης, ότι θα δούμε ακόμα περισσότερα άρθρα από εσάς τους ίδιους στα τεύχη αυτού του χρόνου.

Σας ευχόμαστε ευτυχισμένο το 1999. Εν όψει της νέας χιλιετηρίδας, να σας φέρει ότι επιθυμείτε.
