+++
title = 'Αλληλογραφία'
date = '1998-04-01T00:00:00Z'
description = ''
author = '<magaz@linux.gr>'
issue = ['Magaz 04']
issue_weight = 7
+++

----------------------------------------------------------------------------------------------------------------------------------------------------------------

*Και αυτό το μήνα είχαμε \"ηλεκτρονικά γράμματα\" από αναγνώστες του περιοδικού. Γράμματα με παρατηρήσεις για κάποια λάθη - ελλείψεις του περιοδικού, γράμματα
συμπαράστασης και πρόθεσης βοήθειας για το CD, και τέλος, ως συνήθως, γράμματα με ερωτήσεις. Τα γράμματα για λάθη - ελλείψεις του τεύχους 3, καθώς και αυτά που
αναφέρονται ΜΟΝΟ στο CD, παραλείπονται\... Ας δούμε τι μας ρωτήσατε και τι σας απαντήσαμε\... (Σας απαντήσαμε; αν όχι, ξαναγράψτε. Που θα πάει η σκασμένη η
οργάνωση, θα βρεθεί κάποτε\....)*

----------------------------------------------------------------------------------------------------------------------------------------------------------------

**1. Linux. Unix shell\...**
------------------------------------------------------

**2. Help Linux\... Περί compilation.**
-----------------------------------------------------------------

**3. Help Linux\... Περί compilation.**
-----------------------------------------------------------------

**4. Help Linux\... Περί compilation, συνέχεια\...**
------------------------------------------------------------------------------

**5. Printing in Linux**
--------------------------------------------------

**6. Χώρος στο δίσκο.**
-------------------------------------------------

**7. Ελληνικά και Netscape\...**
----------------------------------------------------------

**8. Ευχαριστούμε\...**
-------------------------------------------------


### [1. Linux. Unix shell\...]{#s1}

Από : [Ανώνυμος](mailto:robotaki@usa.net)

Απάντηση : [Γιώργος Κεραμίδας](mailto:keramida@ceid.upatras.gr)

Γεια σας. Θα ήθελα (τι άλλο;;) την βοήθειά σας πάνω σε ένα θέμα που με απασχολεί εδώ και πολύ καιρό, έχω ακούσει για το unix shell, το οποίο θα ήθελα να
αποκτήσω. Θα ήθελα να μου πείτε περισσότερες πληροφορίες πάνω σε αυτό.\
Ευχαριστώ.

*Χαίρομαι που μπορώ να βοηθήσω χωρίς να κάνω \*τίποτα\*!!!\
Το έχεις το UNIX shell, απλά το ξέρεις με άλλο όνομα\...\
Τα αρχεία:*

            /bin/bash
            /bin/tcsh
            /bin/csh
            /bin/ash
            /bin/ksh

*κι ότι άλλο στο directory /bin τελειώνει σε \`sh\' είναι shells, δηλαδή μικρά προγράμματα, αντίστοιχα του COMMAND.COM στο DOS, που σου δίνουν την δυνατότητα να
\"τρέχεις\" εντολές στο UNIX σύστημά σου και να βλέπεις την έξοδό τους στο τερματικό σου.\
Βέβαια, στο UNIX (αντίθετα με το DOS που το shell είναι ένα και μοναδικό) υπάρχουν πολλά τέτοια προγράμματα που προσφερουν εκτός από το απλό \"τρέξιμο\" των
εντολών και κάποια δικά του features το καθένα.\
Για περισσότερα περίμενε λίιιγο ακόμα, μέχρι τον Μάιο που στο Magaz θα γράψω ένα άρθρο με τίτλο: \"Το UNIX Shell\", ok?\
Χαιρετάω προς το παρόν\...*


### [2. Help Linux\... Περί compilation.]{#s2}

Από : [NIGHTSTALKER](mailto:night@lar.forthnet.gr)

Απάντηση : [Γιώργος Κεραμίδας](mailto:keramida@ceid.upatras.gr)

Είμαι ένας τυχερός που ανακάλυψε έγκαιρα τη δύναμη του Linux και σταμάτησε να ασχολείται με σκουπίδια του τύπου WIN 95\...\...

*Έλα\... ας μην είμαστε υπερβολικοί. Όπως αρέσει σε όσους ασχολούντια με Artificial Intelligence να λένε συνέχεια: \"Κάθε πρόγραμμα έχει ένα σκοπό σε αυτή τη
ζωή.\" Και τα Windows έχουν ένα σκοπό\... να εκπαιδεύουν χρήστες στην χρήση απλών προγραμμάτων, μέχρι αυτοί να μάθουν αρκετά πράγματα για να στήσουν Linux
(χεχε).*

Έχω το DEBIAN V.1.3.1 με KERNEL 2.0.30 και έχω μερικές ερωτήσεις: Όταν κάνω make για να εγκαταστήσω μερικά utilities για linux που κατεβάζω από το net σχεδόν
πάντα μου βγαίνει το μήνυμα:

     ',needed by xxx.. stop XXXX.c

*Συγγνώμη που δεν μπορώ να σε βοηθήσω, αλλά οι πληροφορίες που μας έστειλες δεν είναι αρκετές. Και για να γίνω πιο σαφής:*

1.  *Ποια utilities σου βγάζουν αυτό το λάθος.*
2.  *Ποιο είναι το ακριβές (ολόκληρο, κι όχι κομμένο) μήνυμα που βλέπεις στην οθόνη σου.*

*Αν έχεις προβλήματα να σώσεις τα μηνύματα, χρησιμοποίησε την εντολή script(1) πριν κάνεις το compile, που ανοίγει ένα shell, του οποίου \*όλα\* τα μηνύματα
καταγράφονται στο αρχείο \"./typescript\". Τότε κάνε:*

      hades!keramida:~$ script
      hades!keramida:~$ make
                        ... mnvumata scrollarouv edw sav trella ...
      hades!keramida:~$ exit # bgaiveis apo to shell tou `script'

*τότε παίρνεις το αρχείο \"./typescript\", και το στέλνεις mail για να δούμε ακριβώς ποιο είναι το πρόβλημα.*

εννοείται ότι είμαι στον κατάλογο που έχω κάνει untar το πρόγραμμα και ότι υπάρχει makefile\... έχω το GNU make και δεν ξέρω τι γίνεται\... άλλες φορές όταν
κάνω compile ένα πρόγραμμα σε c με το gcc

     
    π.χ.. gcc ***.c -o ****

μου βγαίνει: UNDEFINED REFERENCE TO \....\
το πρόγραμμα αυτό έχει και άλλα αρχεία μέσα τύπου \*.O Τι γίνεται;;; Τι φταίει\... Αν μπορείτε απαντήστε.

*Και πάλι δεν είναι αρκετά όσα μας γράφεις για να καταλάβουμε ακριβώς τι είναι το πρόβλημα, αλλά θα προσπαθήσω να σου δώσω μερικές χρήσιμες συμβουλές που για
εμένα έχουν δουλέψει τα τελευταία 3 χρόνια που ασχολούμαι με Unix και τον τελευταίο 1,5 χρόνο που ασχολούμαι με Linux, μια χαρά.*

-   *Δεν κάνεις ποτέ compile τα προγράμματα με:*

                hades!keramida$ gcc *.c -o kati.exe

    *γιατί μερικά χρειάζονται ειδικά flags στον GCC, άλλα θέλουν βιβλιοθήκες, οπότε πρέπει να γράψεις κάτι σαν:*

                hades!keramida$ gcc *.c -o kati.exe -lm -lz -lrpm /lib/librpm.a

    *κι αυτό είναι σχετικά μικρό command-line. Έχω δει και χειρότερα (ουπς) μεγαλύτερα ήθελα να πω :)))*

-   *Για να εγκαταστήσεις προγράμματα να χρησιμοποιείς \*πάντα\*, \*ΠΑΝΤΑ\* τα Makefiles που έρχονται μαζί με τα προγράμματα. Εμένα στο 99% των εγκαταστάσεων
    που έχω κάνει μου δουλεύει πάντα η εξής διαδικασία:*
    1.  *Διαβάζω το README.TXT για να δω ό,τι γενικές πληροφορίες θέλει ο προγραμματιστής του πακέτου να διαβάσω. Αυτό είναι σημαντικό και σχεδόν ποτέ δεν έχει
        αποβεί άχρηστη ενέργεια, ειδικά όταν στήνω μεγάλα πακέτα (βλ. compilers, βιβλιοθήκες κτλ.)*

    2.  *Διαβάζω το INSTALL.TXT για να δω αν το πρόγραμμα θέλει τίποτα \"περίεργες\" ρυθμίσεις για να στηθεί. Συνήθως, εδώ πέρα γράφει να κάνεις ότι λένε τα
        παρακάτω βήματα.*

    3.  *Τρέχω (αν υπάρχει) το script που κάνει το αυτόματο configuration του πακέτου (./configure) με την παράμετρο \--help για να δω αν τίποτα features
        (παράμετροι \--enable-something ή μερικές φορές \--with-something, \--without-something) μου αρέσουν σαν defaults ή όχι.*

                            hades!keramida$ ./configure --help

    4.  *Τρέχω το script ./configure με τις παραμέτρους που μου άρεσαν.*

                            hades!keramida$ ./configure --with-auto --without-ekeivo

    5.  *Και τότε το Makefile είναι έτοιμο να κάνει τα πάντα.*

                            hades!keramida$ make
                            hades!keramida$ make install

*Μεγάλη και χρονοβόρα διαδικασία, σε σχέση με το απλό ( Start \| Control Panel \| Add/Remove Programs \| Add Program\...) των Windows, αλλά έτσι έχεις και τον
πλήρη έλεγχο του τι θα στηθεί, που θα στηθεί, πως θα το βγάλεις αν θέλεις κάποια στιγμή \... κοκ. πράγματα που {IMHO} μέχρι τώρα μόνο το Unix προσφέρει σε
ικανοποιητικό βαθμό.\
Τέλος πάντων, άρχισα πάλι να μακρυγορώ και θα σταματήσω εδώ. Ελπίζω να βοήθησα κάπως, τουλάχιστον για τις μελλοντικές εγκαταστάσεις που θα κάνεις.\
Adios\...*\--


### [3. Help Linux\... Περί compilation.]{#s3}

Από : [xx](mailto:babylon51@ibm.net)

Απάντηση : [Γιώργος Κεραμίδας](mailto:keramida@ceid.upatras.gr)

Καταρχήν συγχαρητήρια για την πολύ καλή δουλειά που κάνετε.

*Ευχαριστούμε για τα καλά σου λόγια, κι ελπίζουμε σύντομα να μπορείς κι εσύ να βοηθήσεις να κάνουμε ακόμα καλύτερη και πιο πολλή δουλειά :)))*

\... θα ήθελα τη βοήθεια σας σε μερικά πράγματα.\
1) Εγκατέστησα το RedHat Linux 5.0 στο δεύτερο σκληρό μου, στον οποίο υπάρχει και ένα partition όπου βρίσκονται τα προγράμματα που κάνω download από το internet
με τα win95. Έχω κατεβάσει τον Communicator για Linux εκεί. Πως θα μπορέσω να δω το partition από linux ώστε να κάνω εγκατάσταση τον Communicator; Και πως
γίνεται η εγκατάσταση του μέσα από X-Windows;

*Ας πάρουμε τα πράγματα από την αρχή. Τα partitions του δίσκου σου ξέρεις υποθέτω ποια είναι. Επειδή εγώ δεν ξέρω θα υποθέσω ότι το /dev/hda1 είναι το partition
των Windows, και το /dev/hda2 το partition του Linux. Εσύ όταν διαβάζεις το γράμμα, αντικατέστησε τα partitions με τα πραγματικά partitions του δίσκου σου, ok?\
Στο Unix (άρα και στο Linux) δεν υπάρχουν drive-letters, όπως στα λειτουργικά που βασίζονται στο DOS. Αυτό που κάνει όμως κάθε καλός Unix administrator για να
\`\`δει\'\' ένα partition του είναι να το \`\`κολλήσει\'\' σε κάποιο directory του συστήματος του με την εντολή \`\`mount\'\'. Για να μην ξεχνιόμαστε και για τι
μιλάμε, ας πούμε ότι εσύ θέλεις να κολλήσεις το partition /dev/hda1 στον κατάλογο /windows του Linux σου. Μπορείς να το κάνεις με την εντολή:*

            bash# mount -t vfat /dev/hda1 /windows

*αφού πρώτα φτιάξεις, βέβαια, τον κατάλογο /windows στο σύστημά σου.*

2\) Πως μπορώ να ρυθμίσω την κάρτα ήχου μου; Έχω μια Sound Blaster 16 Value.\
3) Πως κάνω dial up; Ο dialer που βρίσκεται για να τον τρέξω;

*Για να συνδεθείς υπάρχουν πολλά προγράμματα, αλλά το καλύτερο είναι σαφώς το Xisp, που θα το βρείς στον FTP server του Argea (argeas.argos.hol.gr) στον
κατάλογο /pub/unix\...\
Ο dialer δεν ξέρω αν υπάρχει, αλλά υπάρχει η επιλογή στο control Pan el του RedHat 5.0 να βάλεις ένα PPP interface. Νομίζω ότι είναι ένα γενικό σύστημα για
\"dial-up\". Δοκίμασέ το, γράψε τις εντυπώσεις σου και τυχόν Tips \'n tricks που θα ανακαλύψεις, και περιμένουμε άρθρο :-)*

4\) Έχω το cd RedHat Powertools. Πως μπορώ να τα κάνω εγκατάσταση;

*Δεν έχω RedHat, οπότε δεν μπορώ να σε βοηθήσω, αλλά για να δεις το cdrom, στα RedHat αρκεί συνήθως να βάλεις το δισκάκι στο drive και να κάνεις:*

            bash# mount /mnt/cdrom

*από τον λογαριασμό του root.*\
*(Για τα Powertools, βάζεις το CD στο CD-player, το κάνεις mount, διαλέγεις ποια θα εγκαταστήσεις (έχει ένα αρχείο contents) και ξεκινάς την γνωστή διαδικασία,
δηλαδή rpm -i package-name.rpm).*

5\) Μπορώ να κάνω εγκατάσταση προγράμματα άλλων εκδόσεων Linux; Για παράδειγμα το Star Office είναι για το Open Linux μπορώ να το εγκαταστήσω στο σύστημα μου
αφού έχω το RedHat Linux;

*Γενικά ναι\... μπορείς.\
Ειδικά το Star Office, εγώ το έχω στήσει σε Slackware και μου έπαιξε μια χαρά. Πιστεύω ότι και στο RedHat θα σου παίξει αμέσως αν διαβάσεις το INSTALL.TXT που
έχει και κάνεις ότι λέει :)\
Το StarOffice εγκαθίσταται στο RedHat 5.0 αρκεί να έχει τη libc.5.4.33. Οδηγίες θα βρεις στο [dejanews](http://www.dejanews.com) αν βάλεις να σου βρει άρθρα
σχετικά με StarOffice και RedHat. Εκεί θα βρεις μία σελίδα με κάτι σαν Wahldenn στον τίτλο, και εκεί υπάρχουν αναλυτικές οδηγίες (επαναλαμβάνω ότι χρειάζεσαι
libc.5.4.33 και όχι libc.5.4.38 όπως λέει σ\' αυτήν τη σελίδα).*

Όσο για το θέμα με το cd καλύτερα να μην περιμένετε βοήθεια ούτε υποστήριξη από κανένα περιοδικό, γιατί για τα περισσότερα περιοδικά δεν υπάρχει τίποτα πέρα από
τα windows 95.

*Δεν πειράζει\... εμείς δεν κολλάμε. Θα το φτιάξουμε το CD έστω και μόνοι μας. Κι όσο για το τι λειτουργικά υπάρχουν, αναφέρω ενδεικτικά ποια έχουν περάσει από
το ταπεινό μου PC στο σπίτι:*

-   Linux (από την έκδοση 0.99pl7 και μετά)
-   FreeBSD 2.0.0
-   MS-DOS (μέχρι την έκδοση 6.22 που το παράτησα για το Linux)
-   Windows 3.0, 3.1, 3.11, 95 (κι ευτυχώς όχι NT).
-   Minix
-   GNU Hurd 0.2

*κι όταν βγει το BeOS, θα το στήσω κι αυτό έτσι για πλάκα. Κι όπως έχω πει, σέβομαι μόνο τα λειτουργικά που με αντέχουν για πάνω από μισή ώρα χωρίς να
κολλήσουν. Για την ιστορία, αναφέρω τους χρόνους που έχουν πιάσει τα πιο \"δημοφιλή\" λειτουργικά:*

-   Windows 3.x (περίπου 3 λεπτά)
-   Windows 95 (περίπου 5 λεπτά)
-   FreeBSD (γύρω στις 4 ώρες)
-   Linux (πάνω κάτω 5 ώρες)
-   Windows NT (στο πανεπιστήμιο) (1 λεπτό)

Συγνώμη για τις πολλές ερωτήσεις αλλά δυστυχώς θα υπάρξουν και άλλες. Αν ξέρετε κάποιο βιβλιο για πολύ άσχετους στο Linux πείτε το μου για να το προμηθευτώ και
να μην σας ζαλίζω με τις γελοίες ερωτήσεις μου.

*Γενικά για UNIX, πολύ καλό είναι το βιβλίο \"The Unix Programming Environment\" του Kernighan. Για Linux, πολύ καλό είναι το \"Linux, Installation and Getting
Started Guide\" του Matt Welsh, που υπάρχει σε όλα τα distributions του Linux στον κατάλογο του LDP (Linux Documentation Project).*

Με εκτίμηση\
Θοδωρής Βερτόπουλος

*Φιλικά,\
Γιώργος Κεραμίδας*


### [4. Help Linux\... Περί compilation, συνέχεια\...]{#s4}

Από : [NIGHTSTALKER](mailto:night@lar.forthnet.gr)

Απάντηση : [Γιώργος Κεραμίδας](mailto:keramida@ceid.upatras.gr)

Ευχαριστώ που μου απάντησες. Για το make άκου: Προσπαθώ να στήσω το john the ripper (passwd cracker για linux). Έχει makefile.. γράφω make και μου βγάζει :

     ', needed by 'default'. Stop.et' 

τι είναι αυτό;;;;

*Το \`John the Ripper\' είναι λιγάκι δύσκολο να το στήσεις χωρίς να διαβασεις πρώτα τις οδηγίες εγκατάστασής του. Κάποτε που το είχα βάλει δοκιμαστικά στο σπίτι
μου με είχε βασανίσει λίγο. Στείλε μου όμως το συγκεκριμένο .tar.gz που προσπαθείς να εγκαταστήσεις και σου υπόσχομαι να το ψάξω πως στήνεται και να σου στείλω
νεώτερα σύντομα :)*

Τώρα όταν κάνω GCC σε μερικά utilities μου βγάζει:

    phobia.c:1300 : 'AWK' undeclared (first use this function)

Αν ξέρεις πές μου\...

*Αυτό είνα ένα μήνυμα που είναι πολύ χαρακτηριστικό του GCC. Σημαίνει:*

          Παρουσιάστηκε λάθος μεταγλώττισης στο αρχείο `phobia.c'
          η γραμμή στην οποία ο GCC κατάλαβε το λάθος είναι η 1300

*σε αυτή τη γραμμή χρησιμοοοποιείται (σε κάποια πράξη συνήθως) το όνομα \`AWK\' το οποίο ο GCC μέχρι εκείνη τη στιγμή δεν έχει ξανασυναντήσει και δεν ξέρει ούτε
τον τύπο του, ούτε τι υποτίθεται ότι αποηθκεύεται σε αυτό.\
Αυτό τις πιο πολλές φορές είναι κάποιο σύμβολο που πρέπει να έχει γίνει πιο πριν \#define σε κάτι που βγάζει νόημα για τον GCC, π.χ. μια σταθερά, ένα macro,
κ.τ.λ.*

Τώρα θα ήθελα να σε ρωτήσω αν ξέρεις πως μπορώ να κάνω configure το monitor μου, SONY CPD 100SFT 15\" κάτω από τα X για να μπορώ να ανεβαζω ανάλυση 1024X768 85
HZ. Υπάρχει κανένα utility;

*Αν έχεις τα XFree86 3.3.2 (ή νεώτερα) απλά τρέξε το πρόγραμμα \`XF86Setup\' που είναι μία έκδοση του παλιού \`xf86config\' με γραφικά, menus, και πολλή καλή
υποστήριξη για τις κάρτες και οθόνες που υποστηρίζουν τα XFree86.*

Δουλεύω σε 800X600 100hz αλλά αφού μπορεί τόσο το monitor όσο και η κάρτα γραφικών να ανεβάσει 1024X768 γιατί να μην το κάνω;

*Κάντο μεγάλε, γιατί κι εγώ σε 1024x768 δουλεύω το GIMP σπίτι μου και έχω κατενθουσιαστεί με τα καινούρια μου X-windows :)))*

thanx anyway\
Nightstalker

*Παρακαλώ, τίποτα\
Γιώργος Κεραμίδας*


### [5. Printing in Linux]{#s5}

Από : [Παπαγρηγορίου Νίκο](mailto:papanikos@usa.net)

Απάντηση : [Παναγιώτης Βρυώνης](mailto:vrypan@hol.gr)

Γεια σας,\
Με λένε Νίκο και σχετικά πρόσφατα άρχισα να ασχολούμε με LINUX. Όμως επίσης πρόσφατα έκανα το λάθος να αγοράσω έναν σχετικά καινούριο εκτυπωτή. Τον HP720C.\
Τελικά δεν μπορούσα να εκτυπώσω στο Linux και διαπίστωσα ότι εκτός του ότι ο driver δεν υπήρχε (RedHat 5.0) κάπου διάβασα ότι οι εκτυπωτές με την ένδειξη στο
κουτί \"for Windows\" εκτυπώνουν μόνο μέσω του \"windows printing system\".\
Λοιπόν, τί πρέπει να κάνω; Να αλλάξω εκτυπωτή; Να περιμένω μήκως κάποιος φτιάξει τον driver για το Linux; Να τον πετάξω από το παράθυρο;\
Ευχαριστώ προκαταβολικά,\
Νίκος Π.

*Έχω και εγώ το ίδιο πρόβλημα Νίκο. Έχω στείλει σχετικό e-mail στην RedHat και ψάχνω και μόνος μου να βρω κάτι που θα μου λύσει το πρόβλημα\... Είμαι σίγουρος
πως κάτι θα βρεθεί και θα σε ενημερώσω.\
Παναγιώτης Βρυώνης.*

*Κάτι βρέθηκε. Για ρίξε μια [ματιά\...](02_zone.html).*


### [6. Χώρος στο δίσκο.]{#s6}

Από : [Γουβαλή Αλκιβιάδη](mailto:alkisg@egnatia.ee.auth.gr)

Απάντηση : [Παναγιώτης Βρυώνης](mailto:vrypan@hol.gr)

Μια πολύ πολύ απλή ερώτηση: πως βρίσκω πόσο χώρο έχω ελεύθερο στο σκληρό δίσκο;\
Φιλικά, Άλκης

*\-\-\--Βλέπε την εντολή df.\
Παναγιώτης.*


### [7. Ελληνικά και Netscape\...]{#s7}

Από : [Τάσος](mailto:tas07klm@compulink.gr)

Απάντηση : [Μιχάλης Καμπριάνης](mailto:mkabrian@auadec.aua.gr)

Γεια χαρά στο Linux magaz,\
Μήπως μπορείτε να βοηθήσετε;\
Χρησιμοποιώ Win3.11 και Netscape 3.0. Με αυτά βλέπω κανονικά τις περισσότερες www σελίδες με ελληνικούς χαρακτήρες (όπως π.χ. την πρώτη σελίδα του www.linux.gr)
εκτός ελαχίστων εξαιρέσεων. Δυστυχώς σ\' αυτές τις εξαιρέσεις περιλαμβάνονται όλες οι σελίδες του magaz μετά την πρώτη. (Κανονικά φαίνονται μόνο οι λέξεις
\"Τεύχος\" μέσα στο παράθυρο επιλογής και η λέξη \"Επιλογή\" στο κουμπί Επιλογή/Selection.). Καμιά αλλαγή στα options του Netscape δεν φαίνεται να λειτουργεί.
Αν αντιγράψω ένα κομμάτι κειμένου από τα μη εμφανιζόμενα μέσα π.χ. στο Notepad, οι ελληνικοί χαρακτήρες εμφανίζονται κανονικά.\
Μπορεί να γίνει τίποτα;\
Ευχαριστώ\
Τάσος

*Εχω το ίδιο πρόλβημα με Windows NT και Netscape 3.01. Δεν έχω ιδέα γιατί συμβαίνει, αλλά το Netscape σε W95 και Linux μου τα δείχνει κανονικά (όπως και ο
Explorer σε W95). Αν έχει κάποιος καμιά ιδέα, ας την πει. Θα ψάξω και εγώ μήπως βρω από τον HTML κωδικα των σελίδων καμιά διαφορά.*


### [8. Ευχαριστούμε\...]{#s8}

Απάντηση : [Magaz](mailto:magaz@linux.gr)

Από : [Γιάννη Γιαννακούρα](mailto:ggiannis@vol.forthnet.gr)

Πολλή καλή προσπάθεια. Μπράβο.

*Ευχαριστούμε, περιμένουμε και τη δική σου συνεισφορά.*

Από : [Χρήστο Αθανασόπουλο](mailto:axrst@otenet.gr)

Παιδιά, συγχαρητήρια για τη δουλειά σας στο περιοδικό. Οσον αφορά το CD ένα θα σας πώ: Θα ήταν το όνειρό μου αν πραγματοποιόταν. Απο τη μεριά μου είμαι
διαθέσιμος για κάθε ταπεινή βοήθεια προς αυτό τον σκοπό.\
Χρήστος Αθανασόπουλος, υπεύθυνος σπουδών FUTUREKIDS Αμαλιάδας.

*Ευχαριστούμε. Μακάρι να το καταφέρουμε το CD. Σε μετράμε στους συνεργάτες.*

Από : [CaptainF](mailto:bytefox@spark.net.gr)

Γεια σας παιδιά και συγχαρητήρια για την πολύ καλή δουλειά που κάνετε γενικά με το www.linux.gr και ειδικότερα με το magaz. Παίρνω πολύ μεγάλη απόλαυση κάθε
φορά που διαβάζω το περιοδικό σας. Εννοείται ότι μαθαίνω πολλά κάθε φορά μέσα από αυτό γιατί είμαι ένας πολύ καινούριος χρήστης Linux. Η τρίτη μου προσπάθεια
κατά τη διάρκεια του τελευταίου χρόνου να στήσω ένα Linux box όπως το λέτε που να συναγωνίζεται συγκεκριμμένα τα Windows 95 ειδικά στον τομέα της ευχρηστίας και
του \"look and feel\" ήταν και η πιο πετυχημένη. Πριν από μια εβδομάδα έστησα το Red Hat 5.0 και αρχικά το KDE beta 2 και μετά το beta 3. Όλα αυτά μετά από
προσεκτικό διάβασμα των διάφορων άρθρων σας αλλά και της επιστολογραφίας. Είμαι ενθουσιασμένος από το αποτέλεσμα. Το μόνο που δεν έχω στήσει ακόμα είναι τα
Ελληνικά γι αυτό αυτή τη στιγμή σας γράφω μέσα από τα Windows 95. Όλα τα άλλα (κάρτα ήχου, Internet κ.λ.π) δουλεύουν τέλεια και φυσικά συνεχίζω να ψάχνω το
περιβάλλον.\
Ομολογογώ ότι αφορμή γι αυτό το mail στάθηκε η προσπάθεια μου να κατεβάσω τοπικά και να ξεφυλίσω το magaz Μαρτίου αλλά και τα δύο link της σελίδας δεν βρίσκουν
το directory ftp.linux.gr/pub/magaz. Αυτό συμβαίνει τώρα Σάββατο 21/3 στις 12:30 μεσημέρι.Φυσικά θα συνεχίσω το ξεφύλισμα on-line, απλά το ανέφερα :)

*Πράγματι ήταν ένα πρόβλημα. Διορθώθηκε μετά τα μηνύματά σας. Αυτή τη στιγμή μπορείτε να κατεβάσετε και όλα τα τεύχη, και μόνο το τέταρτο τεύχος. Διαλέγετε και
παίρνετε :-)*

Και μιά που σας γράφω θα ήθελα να κάνω δύο ερωτήσεις για το KDE. Δεν ξέρω αν εδώ είναι το σωστό σημείο γιατί δεν τσέκαρα αν δίνετε διαφορετική διεύθυνση e-mail
στην επιστολογραφία του magaz. Ελπίζω να μην υπάρχει πρόβλημα.\
1) Όταν κάνω minimize ένα παράθυρο αφήνει σκουπίδια στο desktop background, δηλαδή pixels που δεν έχουν ζωγραφιστεί σωστά. Όχι πολλά αλλά σίγουρα φαίνονται.
Παρατήρησα ότι αν από κάτω από το παράθυρο που κάνω minimize υπάρχει άλλο παράθυρο εφαρμογής εκείνο κάνει τον εαυτό του redraw σωστά, μόνο το κομμάτι του
background δεν καταφέρνει να ζωγραφιστεί σωστά. Είναι αυτό γνωστό bug ? Μήπως έχει να κάνει με τα εφφέ της ζωγραφικής των παραθύρων ?\
2) Πιο σοβαρό αλλά ξεπερνιέται. Καμμιά φορά δείχνει να πεθαίνει ο kfm. Δεν έχω καταλάβει ακριβώς κάτω από ποιες συνθήκες. Το σύμπτωμα είναι το εξής : Σταματάει
το desktop να δέχεται επιλογές από τα μενού κάτω αριστερά καί από όλα τα icons που έχω βάλει μόνος μου στο panel. Πατιούνται αλλά δεν γίνεται τίποτα . Αν τρέξω
ξανά τον kfm (από κονσόλα ας πούμε) το σύστημα επανέρχεται. Μου θυμίζει ανάλογη συμπεριφορά που έχουν τα Windows 95 με τον explorer. Είναι πραγματικό πρόβλημα
αυτό ή μπορώ να κάνω κάτι για να το λύσω μια και καλή ?\
Αυτά για τώρα. Συγνώμη για το μακροσκελές e-mail μια και καταλαβαίνω ότι ο χρόνος σας είναι πολύ περιορισμένος. Εύχομαι να έχετε τη δύναμη να συνεχίζετε την
πολλή καλή δουλειά που κάνετε. Προς το παρόν απο τη μεριά μου \"πρήζω\" συνεχώς όλους τους φίλους και γνωστούς για το Linux. :)\
Με αληθινή εκτίμηση Φώτης Καπετανιάς

*Φώτη θα επανέλθουμε για τις ερωτήσεις αυτές. Συγνώμμη που δεν απαντήσαμε αλλά έπεσε φόρτος\...*

Από : [Αλέξανδρο Χριστοδουλάκη](mailto:A.HRISTODOULAKIS@telestet.gr)

Hi σας,\
είμαι ένας νέος στο Linux (άσχετος από το λειτουρικό, κοινώς) που παρακολουθεί τη λίστα στον Αργέα και το Magaz σιωπηλά μεν, ανελλειπώς δε.\
Γνώμη μου είναι, όσον αφορά το CD, ότι σημαντικό βήμα θα είναι η δημιουργία του πρότυπου CD (μήτρας όπως αναφέρεται στο άρθρο σας) σε κάποιον server. Έτσι
αφενός θα φανεί ότι υπάρχει θέληση και όρεξη (πιο εύκολα θα βοηθήσουν και οι υπόλοιποι χρήστες), αφετέρου δε, όταν με το καλό προχωρήσουν τα πράγματα, θα
υπάρχει η βάση έτοιμη (που το θεωρώ προυπόθεση για ένα επιτυχημένο ξεκίνημα.\
Φιλικά\
Αλέξανδρος

Υ.Γ.:Συμφωνώ ότι η ιδέα ενός CD σε κάποιο περιοδικό θα φέρει περισσότερους κοντά μας, όμως και με το CD αυτό σε κάποιον server πιστεύω ότι η διαφήμιση και
προώθηση θα είναι τέτοια που αξίζει κάθε προσπάθεια.

*Φίλε Αλέξανδρε, ούτως ή άλλως, μετά την περίτεχνη άρνηση του Chip, προς αυτή την κατεύθυνση κινούμαστε. Υπάρχει βέβαια το πολύ σοβαρό θέμα, ότι δεν μπορεί ο
καθένας να κατεβάσει ένα αρχείο image 600 Mb, έτσι; Πάντως εμείς θα το φτιάξουμε, και μετά βλέπουμε και το θέμα της διανομής.*

Από : [Μανώλη Τάβλα](mailto:axon@agn.forthnet.gr)

Γεια και χαρά!\
Είμαι ένας 15χρονος μαθητής Λυκείου από τον Άγιο Νικόλαο Κρήτης. Στο σχολείο μου (Ε.Π.Λ.) έχουμε linux. Εκεί το πρωτοείδα και το σύγκρινα με τα windows 95 που
βρίσκονται σε άλλους υπολογιστές παρά δίπλα\... Πολυ καλύτερα φαίνονται \...Snarf! Δυστυχώς έχω windows 95 (OSR2, πάλι καλά\...) αλλά όπου νάναι θα βαλω linux
αν το βρω.\
Είμαι κατενθουσιασμένος με το περιοδικό. Ωραίες στήλες, καλαίσθητα γραφικά, βοήθεια για τον αρχάριο χρήστη. Όλα πολύ ωραία είναι αν και μπορούν να γίνουν
καλύτερα! Σκέφτομαι να βάλω.

Αν μπορείτε να βοηθήσετε

Γεια σας!\
Εγώ είμαι πάλι\... Λοιπόν επειδή αποφάσισα να κατεβάσω το red hat linux 5 από το ftp του ntua, μπορείτε να μου πείτε τι πρέπει να κατεβάσω από εκεί για να
εγκαταστησω μετά από 2o σκληρό το LINUX ?\
Φιλικά\
Μανώλης Τάβλας

*Φίλε Μανώλη. Ναι, για το RedHat θα σου πούμε. Λόγω Πάσχα είχαμε πρεμούρα να βγει το τεύχος και αμελήσαμε λίγο την αλληλογραφία μας. Από το πρώτο mail βέβαια,
όπως βλέπεις, δεν καταλαβαίνουμε τι ζητάς. Αν δεν σου κάνει κόπο, θα σου ζητούσαμε να περιμένεις λίγο ακόμα\...*

Από : [Χρήστο Βαρελά](mailto:cvar@math.auth.gr)

Συνάδελφοι Linux-άδες, φίλοι και φίλες, γεια και χαρά σας!\
Πραγματικά δεν βρίσκω λόγια για να σας περιγράψω τη χαρά και την έκπληξη που αισθάνθηκα όταν \"σκόνταψα\" στις ιστοσελίδες του περιοδικού σας! Πιστεύω ότι κάτι
τέτοιο χρειαζόταν εδώ και καιρό στο χώρο των Ελλήνων χρηστών του Linux. Εγώ από τη μεριά μου είμαι χρήστης του Linux (τώρα χρησιμοποιώ το RedHat 5.0) εδώ και
δύο περίπου χρόνια και - needless to say - είμαι απόλυτα ικανοποιημένος και συνεχώς μαγεμένος από τη δύναμη, την αξιοπιστία και τα τόσα άλλα εκπληκτικά
χαρακτηριστικά του. Το συστήνω ανεπιφύλακτα σε νέους χρήστες ή σ\' αυτούς που σκέπτονται (ακόμα;) να το εγκαταστήσουν.\
Όσον αφορά το περιοδικό σας, είμαι προθυμότατος να βοηθήσω με οποιονδήποτε τρόπο μπορώ. Αυτό τον καιρό ασχολούμαι με την εκμάθηση και κατανόηση του Λογικού
Προγραμματισμού με χρήση ProLog (κάτω από Linux βέβαια). Ίσως αργότερα θα μπορούσα να σας στείλω ένα άρθρο-εισαγωγή στο θέμα καθώς και μια περιγραφή του πακέτου
που χρησιμοποιώ\...\
Keep up the good work!\
Χρήστος Βαρελάς,\
Πτυχιούχος (άνεργος) Μαθηματικός,\
Υποψήφιος Διδάκτωρ Επιστήμης Υ/Η,\
Αριστοτέλειο Πανεπιστήμιο Θεσσαλονίκης.

*Ουπς, σου έχουμε απαντήσει; Αν όχι, συγχώρεσέ μας για την καθυστέρηση. Οσον αφορά στην πρόταση για βοήθεια, να σε ενημερώσουμε ότι το περιοδικό είναι ανοιχτό
σε ΚΑΘΕ βοήθεια. Αρκεί το άρθρο να είναι σχετικό με το Linux.\
Περιμένουμε νέα σου.*

Από : [Αριστείδη Κοντογεώργη](mailto:kontogar@talos.cc.uch.gr)

Γεια χαρά,\
χρησιμοποιώ text browser (lynx) ο οποίος έχει πρόβλημα στο να δει παραπάνω από την πρώτη σελίδα του περιοδικού σας. Βέβαια μπορώ να διαβασω τον html κώδικα και
να δώσω τη διεύθυνση του τεύχους, αλλά ίσως θα ήταν χρήσιμο να γίνει και μια text page στην αρχή.\
Συγχαρητήρια για την δουλειά σας.\
Αριστείδης

*Αριστείδη, χίλια συγνώμμη. Εχεις απόλυτο δίκιο, έπρεπε να το σκεφτούμε νωρίτερα. Λίγη υπομονή όμως, γιατί αυτή την περίοδο είμαστε πολύ πιεσμένοι. Υπάρχουν δύο
λύσεις. Περιμένεις να την φτιάξουμε (ελπίζω στο τεύχος 1- Ιουνίου), ή την φτιάχνεις εσύ και μας την στέλνεις :-)*

Από : [Λεωνίδα Τζίμη](mailto:gnx@cha.forthnet.gr)

Μπράβο!!!\
Περιμένω το GrLinux CD με αγωνία. Ανυπομονώ να δοκιμάσω το Linux. Δεν αγοράζω ακόμα τα 6 CD από Παπασωτηρίου. Θα περιμένω εσάς. Μπράβο, μπράβο, μπράβο\
Υ.Γ. αλλά μπορεί να αγοράσω και τα CD από τον Παπασωτηρίου αν αργήσετε

*ΑΝ ΑΡΓΗΣΟΥΜΕ; Ακόμα δεν ξεκινήσαμε. Μην το υπολογίζεις σε λιγότερο από 3 μήνες (και πολύ αισιόδοξος μου φαίνομαι). Επίσης, το CD που λέμε δεν θα μπορείς να το
αγοράσεις, αλλά μόνο να το κατεβάσεις (αρχικά), οπότε αν μιλάς για dial-up, μάλλον ξέχνα το\... Θα πρέπει να περιμένεις να καταδεχτεί ένα περιοδικό να το
παράγει. Οπότε άλλους 3 μήνες. Κάθε βοήθεια όμως για να βγει το CD νωρίτερα, ευπρόσδεκτη (hint, hint)\
Υ.Γ. Νέα δεδομένα μιλάνε ίσως για δυνατότητα του HELLUG, αν δημιουργηθεί, να μπορεί και να το διανείμει. Τίποτα σίγουρο ακόμη, μόνο ιδέες.*

Από : [Νίκο Μαυρογιαννόπουλο](mailto:nmav@freemail.gr)

Γεια, είδα το άρθρο στο magaz για το staroffice. Πολύ καλό αν και τελικώς δεν κατάφερα να βάλω ελληνικά fonts. Εκανα ότι έλεγε (copy τα files , αλλαγη του
pssd.fonts) αλλά δεν κατάφερα να βρω το perl-script που έλεγες για τα afm αρχεία (τι ακριβώς κάνει αυτό;) Έψαξα για .pl αρχεία αλλά τζίφος. Μπορείτε μήπως να
μου πείτε που / ποιο είναι αυτό το perl script?\
Ευχαριστώ\....

*Ουπς, συγνώμμη, αλλά το αρχείο με τα ελληνικά fonts για το StarOffice είχε την ίδια τύχη με το gzipped αρχείο - ΑΡΧΕΙΟ (αυτό σημαίνει αρχείο από το file και
ΑΑΡΧΕΙΟ από το αρχειοθέτηση). Από αυτό το τευχος θα υπάρχει link στο άρθρο που θα τραβαει ένα αρχείο από τον webserver. Το αρχείο αυτό θα έχει μέσα το afm.pl,
το οποίο είναι το perl-script που μετατρέπει τα afm αρχεία των fonts, σε μορφή που να καταλαβαίνει το StarOffice. Θα έχει μέσα επίσης τα ελληνικά του Χαρίτση,
με \"πειραγμένα\" afm αρχεία.. Αν καταφέρεις τίποτα με άλλες ελληνικές γραμματοσειρές, θα θέλαμε να το ξέρουμε.\
Happy hacking :-)*

btw. για το ελληνικό distibution είμαι πρόθυμος να βοηθήσω σε ότι μπορώ\...

*Ένα mail στη λίστα (linux-greek-users\@argeas.argos.hol.gr) θα ήταν ότι πρέπει, μια που απ\' ότι φαίνεται ο συντονισμός φεύγει από το Magaz και πάει στο
HELLUG\...*

Από : [Σαράντη Πασχάλη](mailto:paskalis@di.uoa.gr)

Γεια σας,\
Κατ\' αρχήν συγχαρητήρια για το περιοδικό που βγαίνει. Πολύ καλό. Δύο σχόλια για το ftp downloading. Το URL για ftp για το magaz στην αρχικη σελίδα είναι

    http://ftp.linux/gr/pub/magaz 

και προφανώς δεν δουλεύει.\
Όμως ούτε directory /pub/magaz υπάρχει στο ftp.linux.gr

*Ευχαριστούμε, το διορθώσαμε.*

Από : [Σηφαλακη Μανώλη](mailto:msifa@ariadne-t.gr)

Θα ήθελα να ενημερώσω ότι το ftp link δεν λειτουργεί, και στον ftp.linux.gr δεν φαίνεται να υπάρχει magaz directory.

*Τα links, διορθώθηκαν. Το directory δεν υπάρχει, τα downloads, τελικά γίνονται από τον webserver.*

