+++
title = 'XFS - Τί σημαίνει για το Linux'
date = '1999-09-01T00:00:00Z'
description = ''
author = 'Scott Nipp Μετάφραση: Θέμης Παπασσιλέκας(mailto:panzerjager@netscape.net)'
issue = ['Magaz 17']
issue_weight = 3
+++
----------------------------------------------------------------------------------------------------------------------------------------------------------------

*Το άρθρο που ακολουθεί έγραψε ο Scott Nipp για το Linux Today στις 16 Αυγούστου, μετά την ανακοίνωση της Silicon Graphics ότι θα δώσει σε GPL τον κώδικα του
XFS. Το μεταφράσαμε και σας το προσφέρουμε.*

----------------------------------------------------------------------------------------------------------------------------------------------------------------

Ποιος είναι ο λόγος για όλη τη φασαρία γύρω από την έκδοση του XFS από την SGI, κάτω από τη GPL; Αυτό είναι ένα ερώτημα που φαίνεται να έχουν πολλοί αυτές τις
ημέρες. Ένα άλλο ερώτημα είναι, \"Τί το ιδιαίτερο έχει ένα σύστημα αρχείων καταγραφής (Journalling FS), και πώς θα με βοηθήσει;\". Αυτά τα ερωτήματα θα
προσπαθήσω να απαντήσω.

Το XFS είναι ένα σύστημα αρχείων \"καταγραφής\" το οποίο η SGI ανέπτυξε αρχικά για την πλατφόρμα της,το ΙRIX. Ένα σύστημα αρχείων καταγραφής είναι ένα σύστημα
αρχείων το οποίο καταγράφει τη δραστηριότητά του, κατά συνέπεια κάνοντας την επαναφορά από ένα \'κρέμασμα\' πολύ γρηγορότερη. Αυτή η καταγραφή σημαίνει ότι στην
περίπτωση διακοπής ρεύματος, το σύστημα αρχείων έχει ένα μητρώο του τί έκανε εκείνη τη στιγμή. Αυτό σημαίνει ότι το σύστημα αρχείων δεν πρέπει να κάνει ένα
μακροσκελή έλεγχο συνοχής \--στο Linux, fsck.

Η λειτουργία καταγραφής είναι περίπου η εξής: όταν πρόκειται να συμβεί μία εγγραφή αρχείου, το σύστημα αρχείων πρώτα γράφει τη λεγόμενη \'καταχώρηση πρόθεσης
αλλαγής\' στο μητρώο του συστήματος. Έπειτα, γίνεται η καθεαυτή εγγραφή του αρχείου. Τέλος, η προηγούμενη καταχώρηση του μητρώου σημειώνεται ως πλήρης και
διαγράφεται. Αυτό εξαλείφει την ανάγκη να ελέγχεται ολόκληρο το σύστημα αρχείων στην περίπτωση διακοπής. Αντί να ελεγθεί όλο το σύστημα αρχείων, ελέγχεται μόνο
το μητρώο, και εάν βρεθεί μία καταχώρηση πρόθεσης αλλαγής που δεν έχει ολοκληρωθεί, η δομή των αρχείων γι αυτή την ενότητα (block) ελέγχεται και ρυθμίζεται, εάν
και όπου αυτό είναι απαραίτητο.

Το XFS έχει επίσης και άλλα πλεονεκτήματα να προσφέρει στην κοινότητα του Linux. Το XFS είναι ένα 64-bit σύστημα αρχείων, κάτι που σημαίνει ότι μπορεί να
υποστηρίξει γελοιωδώς μεγάλα αρχεία (9 εκατομμύρια terabytes), και ακόμα μεγαλύτερα συστήματα αρχείων (18 εκατομμύρια terabytes). Το να αντιληφθεί κανείς την
τάξη μεγέθους, είναι κάτι το φαινομενικό. Το XFS υποστηρίζει αυτή τη χωρητικότητα και αξιοπιστία με εκπληκτική ταχύτητα. Το XFS είναι επίσης συμβατό με άλλες
δημοφιλείς υπηρεσίες που περιλαμβάνουν διάφορες λύσεις για αντίγραφα ασφαλείας, και διαμοίρασμο αρχείων μέσω NFS ή Samba.
